Zadrugari u Bačkoj udruženi u borbi da vrate zemljište\nNaslovna Info Vojvodina Zadrugari u Bačkoj udruženi u borbi da vrate zemljište\n"Najveću prepreku za vraćanje zadružne zemlje predstavlja lokalna samouprava".\nSedam zemljoradničkih zadruga u Bačkoj formiralo je udruženje sa ciljem da lakše vrate u posed oranice, bez kojih su ostale privatizacijom poljoprivrednih preduzeća.\nKako pišu Novosti, na osnivačkoj skupštini u Savinom Selu kod Vrbasa, ujedinile su se zadruge koje godinama vode sudske postupke za povraćaj zemlje pozivanjem na odredbu Zakona o zadrugama – da se imovina zadruga iz perioda posle 1. jula 1953. godine, preneta drugim korisnicima bez naknade, vraća zadruzi iste vrste na području gde je poslovala zadruga koja je bila vlasnik imovine čiji se povraćaj traži.\n„Želimo da pojačamo institucionalnu borbu za svoja prava, jer je teže ignorisati udruženje, nego pojedinačne zadruge. Zakon je na našoj strani, ali se uprkos tome vode maratonski postupci, tokom kojih je mnogo zadrugara umrlo, ne dočekavši da zadružna zemlja, čija je privatizacija zabranjena, bude vraćena“, navodi zakonski zastupnik novoformiranog udruženja „Zadružna imovina“ Đorđije Popović.\n„Opštinska uprava odbija da donese rešenje u korist zadruga, a kad Ministarstvo finansija, kao drugostepeni organ, naloži da se postupak u opštini obnovi, preduzeće koje je privatizacijom preuzelo zadružnu zemlju, podnosi žalbu Upravnom sudu, i sve kreće iz početka. Rešenje bi bilo da ministarstvo donese odluku u sporu pune jurisdikcije ili, jednostavno rečeno, da ‘preseče'“, objašnja Popović za Novosti.\nNajviše zemlje, 3.860 hektara, potražuje ZZ „Po-Ra agrar“, a spor najduže vodi OZZ „Agromiks“, čak 14 godina.\nDirektor „Agromiksa“ Marko Femić naglašava da bi od 200 hektara vraćene zadružne zemlje po pet hektara moglo da dobije 40 mladih ljudi u Savinom Selu, nekad bogatom naselju, čije se stanovništvo, kako kaže, prepolovilo odlaskom u gradove i inostranstvo u potrazi za poslom.\nPrethodni tekstVaspitavajući decu menjamo svet\nSledeći tekstIstiče rok za izbor upravnika zgrada


"Ide sve po planu, mislim da je cilj ta utakmica sa Skenderbegom i nadam se da će dotle sve biti u redu. Sve ide kako treba, krenuo sam sa trčanjem i nadam se da će biti sve u redu", rekao je Tošić novinarima.\n"Nikome nije prijatno kada izgubi utakmicu ili kad odigra nerešeno, pogotovo u klubu kakav je Partizan, koji u svakoj utakmici ide na pobedu i svaki nerešen rezultat ili poraz se smatra velikim neuspehom. Mi smo toga svesni, ali isto tako smo svesni da ne može da se pobedi u svakoj utakmici", naveo je Tošić.\n"Za poraz od Dinama smo svi krivi. Kad vodiš 2:0 svi očekuju da pobediš, katastrofa je da izgubiš 3:2, pa da si igrao i protiv Real Madrida. Nismo uspeli, prihvatamo krivicu, ali idemo dalje, nismo ništa izgubili. Dinamo je ekipa koja je projektovana da bude prva na tebeli i nije mnogo toga izgubljeno. Svoju šansu treba da tražimo u naredne tri utakmice", dodao je on.\n"Dođe period kada ne možeš lako da pobeđuješ. Ima još 25 utakmica do kraja i mislim da ne treba nikome skidati glavu. Mi radimo svaki dan, trudimo se, verujem da će sve biti kako treba. Verujem da je ova pauza prijala svima, da se malo momci koji su izneli najveći teret u prethodnom periodu odmore, i da krenemo u nove pobede", rekao je Tošić.\nPRIZNANJE UEFA Tošić u idealnom timu 4. kola Lige Evrope\nPRED PUT U ALBANIJU Tošić za Blicsport: Ne plašimo se Skenderbega, samo da budemo u evropskoj brzini\nPARTIZAN U TIRANI Duge cevi, Bambi sa tri prsta i podsmeh Albanaca zbog straha crno-belih od trovanja\nNOVA TRAGEDIJA Preminuo još jedan fudbaler, Norveška zavijena u crno


Poraz Denvera uz devet poena Jokića, Džejms 12. najbolji strelac NBA lige\nBeta\t 1. aprila 2016. 09:45\nKošarkaši Nju Orleansa pobedili su noćas na svom terenu Denver sa 101:95, a za poraženi tim srpski košarkaš Nikola Jokić postigao je devet poena uz osam skokova.\nLuk Babit bio je najefikasniji u ekipi Nju Orleansa sa 22 poena, a Tim Frejzer dodao je 17 poena, od kojih je 11 postigao u četvrtoj četvrtini. Babit je dva minuta i osam sekundi pre kraja postigao koš za vodjstvo od 94:89, Denver je uspeo da se primakne na tri razlike. Babit je zatim ubacio dva slobodna bacanja, a “trojka” Tima Frejzera obezbedila je pobedu Pelikansima.\nPobedi je doprineo i Toni Daglas koji je postigao 20 poena i imao 10 asistencija.\nU ekipi Denvera Darel Artur bio je najefikasniji sa 24 poena i devet skokova, Geri Haris dodao je 16, a Emanuel Madiej 13 poena. Srpski košarkaš Nikola Jokić igrao je nešto više od 23 minuta i postigao je devet poena uz osam skokova.\nKošarkaši Klivlenda pobedili su Bruklin sa 107:87 a utakmicu je obeležio igrač Kavalirsa Lebron Džejms koji se popeo na 12. mesto na listi najboljih strelaca u istoriji NBA lige. Džejms nije igrao u četvrtoj četvrtini a utakmicu je završio sa 24 poena i 11 asistencija, pa je pretekao Dominika Vilkinsa sa 26.689 poena.\nKevin Lav dodao 19 poena i 10 skokova za Klivlend, a Kajri Irving i Timofej Mozgov po 10 poena.\nTadeus Jang bio je najefikasniji u ekipi Bruklina sa 18 poena, a Bojan Bogdanović postigao je 13 poena.\nČikago je pobedio Hjuston sa 103:100 i primakao se Indijani u borbi za poslednje mesto u plej-ofu Istočne konferencije. Nikola Mirotić predvodio je Bulse do pobede sa 28 poena, Džimi Batler dodao je 21 a Pau Gasol 12 poena i 10 skokova.\nBulsi su u poslednju četvrtinu ušli zaostatkom od devet poena ali su tu deonicu uspeli da dobiju sa 32:20 i ostvare drugu uzastopnu pobedu.\nU ekipi Hjustona, koja zaostaje pola utakmice za sedmoplasiranim Jutom i Dalasom, najefikasniji je bio Džejms Harden sa 24 poena i osam asistencija. Patrik Beverli postigao je 22 poena, a Majkl Bizli 20 poena i 11 skokova.\nOklahoma je predvodjena Kevinom Durentom, koji je postigao 31 poen, pobedila Los Andjels sa 119:117 i zadržala prednost od pet i po utakmica u trci za treće mesto na Zapadu pred plej-of. Dobru partiju prikazao je Rasel Vestburk sa 26 poena i 11 asistencija.\nU ekipi iz Los Andjelesa nije bilo startera Krisa Pola, Deandrea Džordana i Džej Džej Redika, pošto je trener Dok Rivers odlučio da ih odmori. Najefikasniji u ekipi bili su Džamal Kroford i Ostin Rivers sa po 32 poena.\nOrlando je pobedio Indijanu sa 114:94 i ostvario četvrtu uzastopnu pobedu, a prvu u Indijani od 4. februara 2012. godine, dok je Portland pobedio Boston sa 116:109 i ostvario šestu uzastopnu pobedu na domaćem terenu.


Portparol PU Banjaluka Danijela Mučibabić je rekla da se on sumnjiči za iznudu i ugrožavanje sigurnosti.\n– On je osumnjjičen da je od početka jula ove godine, putem društvenih mreža, ozbiljnom pretnjom sile, pokušao iznuditi novac od oštećenog u iznosu od 3.200 evra. Prilikom svakog narednog kontakta tražio je novac u većim iznosima od 20.000, pa do 300.000 evra – istakla je Mučibabićeva. Prema njenim rečima, pri zadnjem kontatku N. B. je pretio oštećenom da će napasti njega i njegovu porodicu, piše Srpskainfo.\n– U toku je kriminalistička obrada nad uhapšenim, a o svemu je obavešten dežurni tužilac – dodala je Mučibabićeva.


Menučin: Dodatne tarife na uvoz iz Kine izostane li sporazum • RTK\nAmerički ministar finansija Stiven Menučin izjavio je danas će verovatno biti nove runda tarifa na uvoz iz Kine ako do 15. decembra ne bude potpisan trgovinski sporazum sa Kinom, ali je dodao da očekuje da će sporazum „proć“.\n„Očekujem sve – ako ne bude sporazuma, tarife će stupiti na snagu – ali očekujem da ćemo postići neki sporazum“, rekao je on u intervjuu za CNBC, na pitanje o novoj rundi tarifa planiranoj za 15. decembar.\nAmerički predsednik Donald Tramp je objavio tokom vikenda da su Kina i SAD postigle prvo poglavlje trgovinskog sporazuma, koji pokriva poljoprivredu, monetarnu sferu i neke aspekte zaštite intelektualne svojine, i da će ublažiti trgovinske restrikcije koje su dve najveće svetske ekonomije uvele jedna drugoj tokom proteklih 15 meseci.\nMeđutim, zvaničnici na obe strane kažu da treba još dosta da se radi na finalizovanju sporazuma, a Tramp je i sam priznao da dogovor još uvek može da propadne, prenosi Rojters.\nMenučin je naveo rekao da će se tokom narednih nedelja odvijati trgovinski pregovori na različitim nivoima, uključujući i telefonske razgovore između njega i kineskog potpredsednika vlade LJu Hea, kao i između Trampa i predsednika Kine Si Đinpinga.\nNa pitanje o sporu između Kine i američke Nacionalne košarkaške asocijacije (NBA) koji je proistekao zbog tvita Derila Moreja, menadžera Hjuston Rokitsa, u kojem je izrazio podršku demonstrantima u Hong Kongu, Menučin je rekao da se nada da dve strane mogu da dođu do rešenja.


Putin šalje mirovnjake u Afriku i na Kipar\nRuski predsednik Vladimir Putin potpisao je naloge za slanje pet vojnika na Kipar i 30 vojnika u sastav misije UN za stabilizaciju situacije u Centralnoafričkoj Republici.\nPredsednik Rusije Vladimir Putin je rekao da će pre ili kasnije poziv na vojnu službu postati prošlost.\nPutin neće prisustvovati godišnjici iskrcavanja u Normandiji\n"Predsednik Rusije Vladimir Putin ne planira da učestvuje na manifestaciji u Francuskoj 6. juna, posvećenoj 75. godišnjici iskrcavanja saveznika u Normandiji", saopštio je portparol šefa ruske...\nPredsednik Rusije Vladimir Putin još jednom je pozvao da se poštuje međunarodno pravo kako bi se izbegle situacije slične bombardovanju Jugoslavije.\nRusija ne vidi posebnu vojnu napetost na Arktiku\nNema neke posebne napetosti na Arktiku, iako NATO tamo izvodi velike vojne vežbe, rekao je ruski predsednik na Međunarodnom arktičkom forumu u Sankt Peterburgu.\nErdogan kod Putina; Turska spremna za novu vojnu operaciju u Siriji\n"Ankara je u potpunosti spremna za pokretanje nove vojne operacije u Siriji", izjavio je turski predsednik Redžep Tajip Erdogan uoči današnje zvanične posete Rusiji.\nZelenski: Spreman sam na pregovore sa Putinom\nOtrovani Britanac u Ejmsberiju traži sastanak sa Putinom\nTajm "raskrinkava" navodni Putinov tajni plan\nAmerički časopis "Tajm" posvetio je novu naslovnicu predsedniku Rusije Vladimiru Putinu.\nPutin se pita odakle podaci da Rusi nemaju za cipele i "zašto baš obuća?"\nPortparol ruskog predsednika Dimitrij Peskov izjavio je da ne razume odakle državnom statističkom zavodu Rossatu podaci o tome da Rusi nemaju novca za obuću.\nPutin čestitao Erdoganu ostvareni uspeh na lokalnim izborima\nPredsednik Rusije Vladimir Putin čestitao je svom kolegi Redžepu Tajipu Erdoganu na ostvarenom uspehu tokom lokalnih izbora u Turskoj, izjavio je portparol Kremlja Dmitrij Peskov.\nPutin se obratio arapskom svetu\nRusija je spremna da nastavi da unapređuje partnerske veze sa državama Bliskog istoka i Severne Afrike, izjavio je ruski lider Vladimir Putin u pozdravnoj poruci učesnicima samita Lige arapskih...


DF i Danijela Pavićević predali amandman: Nema amnestije za ubice Duška Jovanovića i Slavoljuba Šćekića! – Borba\nDF i Danijela Pavićević predali amandman: Nema amnestije za ubice Duška Jovanovića i Slavoljuba Šćekića!\nPoslanici DF-a Andrija Mandić, Nebojša Medojević, Milan Knežević i poslanica Danijela Pavićević podnijeli su danas amandman na Predlog zakona o amnestiji osuđenih lica.\nTim amandmanom oni traže da se iz spomenutog Predloga zakona, koji je predložio vladajući DPS izuzmu lica osuđena za teško Ubistvo. Oni traže da amnestiju ne mogu dobiti između ostalog osuđeni za ubistvo Duška Jovanovića, vlasnika DAN-a i Slavoljuba Ščekića, visokog policijskog funkcionera.\n“Teško ubistvo spada u red najteži krivičnih djela i zato smatramo da je neophodno da izuzeci od amnestije budu i lica osuđena za krivična djela teška ubistva. Izostavljanjem ovog amandmana vladajuća struktura bi pokazala ozbiljne sumnje u njihovu povezanost sa organizovanim kriminalom. Umanjenje kazni koje već predstavljaju ruganje pravdi poslala bi se još jedna poruka da se najteži oblici kriminala isplate, stoji u amandmanu.\n“Blumberg“: Svijet na rubu velikog „gasnog rata“


Mladenović: Večeras počinje zvanični doček Nove godine - Dnevni list Danas\nPočetna » Novo » Beograd » Mladenović: Večeras počinje zvanični doček Nove godine\n0Piše: DanasOnline 30. decembra 2017. 12.01\n– Na platou ispred doma Narodne skupštine očekujemo veliki broj posetilaca, baš ispred uređenog Pionirskog parka. Sutra je glavni događaj, doček Nove godine, program otvara grupa Balanika, zatim nastupa Riblja čorba i Aca Lukas – istakao je Mladenović i dodao da se 1. januara program nastavlja uz očekivano dobro raspoloženje, prenosi BeoInfo.\n– Posle 1. januara nastavljamo, te će 4. januara na platou ispred Hrama Svetog Save biti Božićno seoce sa programima koji će trajati do 28. januara. Svakog popodneva će biti programi koji su uglavnom namenjeni deci, kao što su, raspevana jelka, duhovni i dečji horovi. Otvaramo taj lep prostor jer se i u januaru praznuje, tako da smo smatrali da je dobro da produžimo period proslava i programa u gradu. Veliki broj turista je došao u Beograd i oni bi takođe želeli da nastave praznično raspoloženje – rekao je Mladenović.\nnova godina, novogodisnji docek


Sebija Izetbegović zvanično ulazi u politiku, za nju možete i glasati: Evo na koju poziciju se kandidovala!\n06/07/2018 06/07/2018 Admin1 komentar na Sebija Izetbegović zvanično ulazi u politiku, za nju možete i glasati: Evo na koju poziciju se kandidovala!\nStranka demokratske akcije (SDA) predstavila je imena nosioca lista za Parlament Bosne i Hercegovine, kao i za ostale nivoe vlasti, objavljeno je na službenoj stranici te stranke.Izbornu jedinicu koja obuhvata HNK za Parlament BiH predvodi Edin Mušić, Izbornu jedinicu iz Kantona Sarajevo i BPK nosi Denis Zvizdić.\nIzborna jedinica 4, koja obuhvata SBK i ZDK, nosi Nermin Mandra, aktuelni načelnik Kaknja Izborna jedinica 5, koja obuhvata Tuzlanski kanton i Brčko Distrikt, nosi potpredsjednik Safet Softić. Izbornu jedinicu 2 iz bh. entieteta RS nosi zamjenik predsjednika SDA i državni ministar civilnih poslova Adil Osmanović.\nU Izbornoj jedinici 2 za Parlament FBiH nosilac liste SDA je Rahim Gadžić, u Izbornoj jedinici 3 to je Ibrahim Zukić, u Izbornoj jedinici 4 je Denijal Tulumović, Izborna jedinica 5 – premijer Vlade ZDK Miralem Galijašević, u Izbornoj jedinici iz istog kantona za Kakanj, Vareš, Olovo, Visoko i Brezu nosilac liste je je Mirsad Zaimović, Eldar Čomor je nosilac iz Izborne jedinice 7, Melika Mahmutbegović Izborna jedinica 8, Izborna jedinica 9 je Osman Ćatić.\nSDA će ponuditi ukupno 289 kandidata za kantonalne skupštine, 119 kandidata za Parlament FBiH, 71 za Narodnu skupštinu RS-a, 21 kandidata za Parlament BiH iz entiteta RS te 40 kandidata za Parlament BiH iz entiteta FBiH – prenos Tip.ba.\nOznačeno Bakir IzetebgovićDenis ZvizdićIzbori 2018.SDASebija IzetbegovićSemir Efendić\nUŽASNO Ovo je mladić koji je večeras ubijen u Sarajevu\nDržava zgrožena, Bosanci napravili neviđeni haos: Nećete vjerovati šta su uradili političarki iz EU!\n1 razmišljanje na “Sebija Izetbegović zvanično ulazi u politiku, za nju možete i glasati: Evo na koju poziciju se kandidovala!”\n07/07/2018 u 06:01\nova Sebija Je najvece zlo I hostaplerka Koja Je skinula GOlubovacke opanke I sljegla u Sarajevo


Procena automobila - Otkup automobila - Beograd Srbija\nOtkup automobila » Besplatna procena automobila i vozila\nObjavljeno: четвртак, 13 новембра 2014 20:12\nPoslednji put ažurirano уторак, 07 априла 2020 00:46\nBesplatna procena automobila i vozila za otkup i ponuda najrealnije i najbolje cene na tržištu na licu mesta. Razmišljali ste o tome da svoj auto prodate, ali niste sigurni da li bi to bila dobra ideja.\nStanje na tržištu nije sjajno, narod verovatno nema novca za kupovinu automobila, pa stalno odlažete prodaju svog auta čekajući bolje dane. Niste ni svesni da time što odlažete prodaju činite da vaš ljubimac samo gubi na vrednosti, tako da na kraju kad se zaista budete rešili da ga prodate, nećete biti u prilici.\nZato vam mi nudimo rešenje ovom prilikom. S obzirom da na domaćem tržuštu poslujemo više godina, imamo dovoljno iskustva da znamo šta su vaši najveći problemi oko prodaje.\nZato vam nudimo usluge besplatne procene vrednosti vašeg automobila, da znate koliko novca za njega možete dobiti.\nS obzirom da za nas rade vrhunski stručnjaci, procena se može obaviti veoma brzo i efikasno, tako da ćete u najkraćem roku imati rezultate procene i znaćete koliko vaš automobil vredi, odnosno za koliko ga možete prodati.\nNaše osoblje je vrlo stručno u vezi sa svim aspektima automobilske industrije, tako da vam mogu pomoći i sa savetima i sugestijama da li da prodate, koji je najbolji način, kako da održavate svoj automobil, i slično.\nBesplatna procena se obavlja nakon prvog telefonskog razgovora, u kome nas obaveštavate da imate auto za koji želite besplatnu procenu.\nU zavisnosti od lokacije na kojoj se nalazite, naši procenitelji mogu vrlo brzo da stignu do vas, čak i u narednih pola sata.\nNakon obavljene besplatne procene dobijate sve potrebne informacije u vezi sa vašim automobilom, da biste znali koja je najbolja odluka koju možete da donesete.\nU situacijama kada ste suočeni sa neizvesnostima, naša agencija je tu da vas podrži, da vam pomogne u svemu što može.\nZato je angažovanje naše agencije za besplatnu procenu vaša prava odluka. Procena se vrši vrlo stručno, tako da ćete dobiti najrealniju moguću vrednost, u skladu sa stanjem u kome se automobil nalazi i trenutnom situacijom na tržištu.\nUkoliko se rešite da prodate svoj auto nakon besplatne procene, i tu vam možemo pomoći.\nUkoliko ipak rešite da sačekate sa prodajom, i to je u redu.\nBitno je da vi budete zadovoljni, jer nam je u interesu da uspostavimo dugoročne odnose saradnje i da sarađujemo na obostrano zadovoljstvo.\nMožete nas kontaktirati putem e-mail adrese, preko kontakt formulara na kontakt stranici ili najbolje direktno na navedeni broj telefona. Za Vas smo tu 7 dana u nedelji, 365 dana u godini.


Vrednost lizing ugovora viša od 90 miliona evra - Auto - Dnevni list Danas\nPočetna » Auto » Vrednost lizing ugovora viša od 90 miliona evra\nVrednost lizing ugovora viša od 90 miliona evra\nUkupna vrednost novozaključenih lizing ugovora u Republici Srbiji u 2017. godini iznosila je 430 miliona evra, što je za 92 miliona evra više u odnosu na isti period prošle godine.\n0Piše: Danas Online 26. februara 2018. 10.05\nLizing industrija Srbije zabeležila rekornu vrednost u poslednjih pet godina, saopšteno je u godišnjem izveštaju Asocijacije lizing kompanija Srbije (ALCS).\nRast je zabeležen u sva četiri segmenta lizing portfolija, a najveća vrednost novozaključenih lizing ugovora ostvarena je u sektoru putničkih vozila i iznosi 184 miliona evra. Ovaj segment lizing portfolija porastao je za 54 miliona evra u odnosu na isti period prošle godine. Vrednost novozaključenih lizing ugovora u sektoru komercijalnih, teretnih i putničkih vozila iznosila je 165 miliona evra, što je za 31 milion više u odnosu na isti period 2016. godine, a u sektoru mašina i opreme 72 miliona evra uz porast od 4 miliona. Sektor nekretnina zabeležio je vrednost novozaključenih lizing ugovora od 9 miliona, što je za 3 miliona više u odnosu na 2016. godinu, saopštila je Asocijacija.\nlizing, putnicki automobili


R:evolucija svesti - Svesno poslovanje - Internacionalnu panel - 24. septembar 2020.\nU četvrtak, 24. septembra, u 18h u direktnom prenosu na zvaničnoj Fejsbuk stranici EXIT festivala uživo je emitovan šesti po redu panel u okviru Exitove platforme “R:evolucija svesti”, pod nazivom “Svesno poslovanje” („Conscious Business“).\n• Muhamed Ismael, viši potpredsednik za marketing za CEMEA region u kompaniji Visa\nDomaćin razgovora je Danica Stupar, izvršna direktorka vodeće poslovne platforme u Srbiji, BIZLife-a.\nPanelisti su kroz osvrt na svoja iskustva iz prakse odgovorili na pitanja kako svesno poslovanje može služiti zajednici i doprinositi zaštiti životne sredine, kako i u kojoj meri se poslovanje u današnje vreme menja, prilagođava i transformiše u svetu koji se menja, te kako raniji poslovni koncepti više nisu održivi i treba da se promene i prilagode ciljevima prirode i zajednice.\nOvim panelom ujedno kompanija Visa i EXIT najavljuju tri besplatne radionice koje će se u oktobru i novembru održati u cilju pružanja podrške malim i srednjim preduzećima. Predavač je Ričard Baret (Richard Barrett), vodeći svetski autor, lider u polju vrednosti, predsednik Baret Akademije za unapređenje ljudskih vrednosti (Barrett Academy for the Advancement of Human Values) i osnivač Baret Centra Vrednosti (Barrett Values Centre), najveće svetske organizacije u ovoj oblasti koja je procenila vrednosti preko 50 nacija, desetine hiljada kompanija i stotine hiljada pojedinaca širom sveta.\nViši potpredsednik, Visa CEMEA marketing, kompanija Visa\nViši potpredsednik za marketing za CEMEA region u kompaniji Visa. Na ovoj je poziciji od dolaska u kompaniju Visa pre više od 5 godina. Sa sedištem u Dubaiju, njegovi timovi širom regiona pokrivaju različite marketinške funkcije, uključujući uvide, marketinško planiranje i konsalting, sponzorstvo i događaje, marketing proizvoda i brenda, kao i sve aspekte socijalnog, digitalnog i data marketinga.\nPre dolaska u Visa kompaniju vodio je Regionalni marketinški tim za HSBC na Bliskom Istoku i u Severnoj Africi, gde je radio 10 godina, neko vreme sa sedištem na Bliskom Istoku a jedno vreme i u Maleziji. Započeo je svoju marketinšku karijeru u kompaniji Procter & Gamble, gde je radio 10 godina, u početku kao finansijski analitičar, ali ubrzo je prešao u marketing gde je zauzimao razne pozicije u više brendova, što je kulminiralo ulogom pomoćnog direktora marketinga za region Bliskog Istoka. Mohammed je poreklom iz Rijada u Saudijskoj Arabiji, školovao se u Velikoj Britaniji, a diplomirao je ekonomsku i političku geografiju na Univerzitetu u Londonu.\nOsnivač i glavni dizajner, NEW STARTEGY\nOsnivač i glavni dizajner NEW STARTEGY, prve kompanije za konsultantske usluge u oblasti poslovnog i brend dizajna u jugoistočnoj Evropi koja donosi transformacijski rast kroz inovacije u poslovnim modelima. Tokom svog bogatog karijernog puta na najvišim rukovodećim pozicijama u periodu od 25 godina, uspešno je vodio marketinške agencije u centralnoj i istočnoj Evropi i na Bliskom istoku. Kao regionalni izvršni direktor Publicis Group, bio je zadužen za 30 zemalja CIE, Baltika, Grčke, Turske i nekih zemalja Centralne Azije.\nMiša Lukić je najmlađi laureat u jadranskom regionu koji je dobio Nagradu za životno delo koju dodeljuje profesionalno Udruženje srpskih oglašivača (UEPS). Titulu „Menadžer godine 2016“ dodelio mu je Srpski savez menadžera. 2020. godine prepoznat je kao srpska poslovna elita današnjice od uglednog poslovnog časopisa Nedeljnik. Od marta 2016. godine, sertifikovani je poslovni trener i majstor za energetsko vođstvo (iPEC - Institut za profesionalnu izvrsnost u koučingu, London). Član je Preduzetničke organizacije (EO) i Direktor za članstvo u Srbiji (EO SEE). Član je Savetodavnog odbora Društva za veštačku inteligenciju Srbije (AI).\nKovačević je 2015. postao i najmlađi dobitnik Februarske nagrade grada Novog Sada, najznačajnijeg priznanja koje grad dodeljuje istaknutim pojedincima koji su izvršili nemerljiv pozitivan uticaj na Novi Sad. Pokretač je i velikog broja drugih projekata na polju društvenog aktivizma i humanitarnog karaktera, koji su uticali na promene ustaljenih stavova kod donosilaca odluka i javnosti u celini, direktno utičući na pozitivne društvene promene kako u Srbiji, tako i celom regionu.\nIzvršna direktorka, BIZLife\nIzvršna direktorka vodeće poslovne platforme u Srbiji, BIZLife i jedan od osnivača novog načina komunikacije poslovne zajednice i kreator projekata koji su doprineli popularizaciji poslovnog sektora među mladima. Ujedinjeni medijski kanali koji uključuju portal, magazin, društvene mreže ali i razne projekte zahtevaju da ih vode ljudi koji su moderni, otvoreni i širokih shvatanja. Dugogodišnje iskustvo u oblasti dizajna i virtuelne kulture omogućilo joj je da uvede kreativan i privlačan pristup u odnosu medija i poslovnog sveta.


„Ofarbaj svoje uskršnje jaje” -\nPovodom najvećeg i najradosnijeg hrišćanskog praznika Vaskrsa, na platou ispred Doma kulture danas je održana kreativna radionica pod nazivom „Ofarbaj svoje uskršnje jaje”.\n‒ Cilj ove radionice je da deca iskažu svoje kreativne ideje uz muziku i druženje. Prezadovoljni smo odzivom dece jer nismo očekivali ovoliki broj mališana, s obzirom da su školarci na raspustu. Jaja su, ovom prilikom, bojila pretežno predškolska deca – kaže Dušan Momčilović, predsednik Omladinskog kluba i dodaje da će ova organizacija i ubuduće organizovati slične kreativne radionice.\nU saradnji sa OTIS-om, Centrom za kulturu i umetnost, Visokom školom za vaspitače strukovnih studija i Poljoprivrednim gazdinstvom „Laće” iz Tešice, radionicu je organizovao Omladinski klub iz Aleksinca.\nPrevious Post:Dan sećanja na nevino stradale u NATO bombardovanju\nNext Post:I povređeni pružali pomoć


Home NOVOSTI Novosti prodaja SHARP Video Wall\nPrvi Video Zid u Novom Sadu sastavljen od profesionalnih SHARP LCD ekrana\nStudio Berar Projekt je za potrebe svog dugogodišnjeg poslovnog partnera isporučio 8 profesionalnih LCD ekrana velikog formata (dijagonale 60 inča), koji su instalirani u dva video zida dimenzija 2,67m x 1,51m. Namena ovih ekrana je isključivo za poslovnu primenu jer predstavljaju vrhunski alat za video-konferencije kao i emitovanje brojnih video materijala.\nEkrani poseduju veoma tanku ivicu (svega 6,5mm između aktivne površine dva susedna ekrana), zahvaljujući čemu pojačavaju utisak monolitnosti kod više spojenih ekrana. Poseduju VESA standard kačenja i mogu biti postavljeni u horizontalnoj ili vertikalnoj konfiguraciji. Veoma jednostavno se povezuju sa svakim izvorom video signala i pružaju mogućnost neprekidnog rada 24 sata/7 dana u nedelji sa radnim vekom od preko 50.000 sati. Ekrani pružaju veliki osvetljaj i kontrast, kao i širok ugao gledanja (176 stepeni) tako da svoju primenu nalaze u većini zahtevnih profesionalnih instalacija.\nSvaki ekran poseduje svoju daljinsku kontrolu, međutim kada su postavljeni u Video Wall konfiguraciji (koja može da broji do 25 ekrana - konfiguracija 5x5). Daljinska kontrola ekrana se ostvaruje pomoću objedinjene kontrole i samo jednog daljinskog upravljača. Prilikom izrade ekrana značajna pažnja je posvećena i uštedi električne energije, tako da su sa zadnje strane instalirani senzori koji automatski prilagođavaju pozadinsko osvetljenje ambijentalnom.\nŽelimo da vas podestimo da kompanija Studio Berar Projekt u svom zastupničkom programu objedinjuje više dobavljača profesionalnih LCD ekrana. Zahvaljujući čemu smo u mogućnosti da izvedemo svako rešenje, koje će u potpunosti ispuniti vaše tehničke zahteve i cenovne parametre. Takođe koristimo ovu priliku da čestitamo svojim kolegama iz kompanije Loop Media za izuzetno izvedenu instalaciju i poželimo jos mnogo novih u budućem periodu.\nPreuzmite Press Release SHARP Video wall Prodaja


Novinarima KRIK-a uručena međunarodna nagrada za izuzetne zasluge – Centar za razvoj lokalnih medija\nUredniku KRIK-a Stevanu Dojčinoviću i novinarki Dragani Pećo uručena je večeras međunarodna nagrada za izuzetne zasluge u istraživačkom novinarstvu u 2018. godini koju dodeljuju „Medijska organizacija jugoistočne Evrope (SEEMO)“ i „Centralno-evropska inicijativa (CEI)“.\nDojčinović je prilikom uručenja nagrade ukazao da novinari u Srbiji rade pod konstantnim pritiskom vlasti, ali da situacija nije bolja ni u Evropi.\n„Evropa postaje nesigurno mesto, prošle godine u zemljama EU ubijeno je troje novinara – kolega iz Slovačke, koleginice sa Malte i iz Bugarske. Nezavisnim novinarima postaje sve teže da rade, ali jedino što nam ostaje je da se borimo“, rekao je urednik KRIK-a pošto mu je večeras uručena nagrada u Tirani.\nDojčinović i Pećo proglašeni su najboljim profesionalnim novinarima. Kako je naveo žiri, hrabre priče novinara KRIK-a imale su značajan uticaj na društvo u okruženju punom izazova. Nagradu su dobili i za doprinos istraživačkom novinarstvu u Srbiji.\n„Često rade u opasnim i nebezbednim uslovima i pod pritiskom, a oboje su dobijali i pretnje“, bio je deo obrazloženja žirija pri odluci o dodeli nagrde.\nŽiri je u obrazloženju nagrade podsetio da su Dojčinović i Pećo radili na međunarodnom novinarskom projektu „Rajski papiri“ zbog čega su dobili velika priznanja na nacionalnom i međunarodnom nivou.\nOsim novinara KRIK-a nagradu je dobio i Nino Bilajac, novinar sarajevskog Centra za istraživačko novinarstvo (CIN), koji je proglašen najboljim mladim profesionalnim novinarom. Novinar iz Mađarske Akos Keler-Alant dobio je specijalno priznanje, dok je crnogorska novinarka Olivera Lakić koja je ranjena u maju ove godine dobila zahvalnicu.\nŽiri je pri izboru nagrađenih podsetio i na rad slovačkog istraživačkog novinara Jana Kucijaka koji je ubijen početkom ove godine.\nSEEMO je mreža urednika, novinara i medijskih radnika u južnoj, istočnoj i centralnoj Evropi. Međunarodni žiri koji su činili novinari i urednici iz šest evropskih zemalja odlučivao je o 17 prijava za nagradu.


OŠ „Sveti Sava“ u Žitištu dobila informatičke kabinete - RTV Santos\nMitar Vučurević, predsednik opštine Žitište se ovom prilikom zahvalio kompaniji NIS na podršci i istakao značaj dugogodišnje saradnje koju opština i kompanija sprovode u okviru programa „Zajednici zajedno“. „Od 2012. godine NIS je pokrovitelj mnogih humanitarnih akcija na teritoriji opštine Žitište kroz svoj program Zajednici zajedno. Ove godine, kao i prošle, biće uloženo četiri miliona dinara kroz dva projekta u kojima će se pomoći OŠ „Miloš Crnjanski“ kroz javnu rasvetu, odnosno led rasvetu, što će doprineti energetskoj efikasnosti. Drugo ulaganje biće u OŠ „Desanka Maksimović“ gde će biti uređena fasada i eksterijer same zgrade.\n– Kao neko ko je gotovo devet godina na poziciji predsednika opštine, moram da pohvalim odlučnost kompanije NIS da u svom društveno odgovornom radu pomaže obrazovne ustanove. Još jednom veliko hvala NIS-u ne samo na pomoći pruženoj kroz projekat Zajednici zajedno, već na svemu što čini za građane opštine Žitište- rekao je Vučurević.\n– Već dugi niz godina sarađujemo sa kompanijom NIS. U prošloj školskoj godini od kompanije NIS i programa „Zajednici zajedno“ dobili smo finansijska sredstva koja smo upotrebili za opremanje naše škole. Pored matične zgrade u Žitištu, sredstva su dobila i isturena odeljenja Banatski Dvor, Ravni Topolac i Torak, tako da danas imamo uslove da se proces nastave odvija na savremen način. Koristimo elektronske udžbenike i elektronski dnevnik, što je od velikog značaja kako za nas, tako i za sistem školstva u celini- rekla je ovom prilikom Snežana Majkić, direktorka škole OŠ Sveti Sava.\nPrethodnoBroj novozraraženih i dalje alarmantan\nSledećeOdržan aktiv banatskih redovnih i specijalnih osnovnih škola


Specijalno "dugme" za... Instagram uvodi OPCIJU koja se mnogima NEĆE svidjeti!\nPonedjeljak, 19.08.2019 | 15:43\nSadašnji način prijavljivanja "fejk" objava ne garantuje da će one biti uklonjene. Objave samo budu "sklonjene" sa "eksplor" i "hešteg" strana, kao pokušaj da se spriječi njihovo širenje.\nUskoro će se dugme za prijavu sadržati i novu podopciju - "lažna informacija" i objave koje na taj način budu prijavljene tretiraće se kao oruđe vještačke inteligencije.\nKompanija je objasnila da će ova novina biti samo "početni korak" za sveobuhvatnije rješenje koje će doći kasnije.\nOva vijest se pojavila u jeku Fejsbukove borbe sa lažnim informacijama na svojoj platformi, piše "Independent".


NEBOJŠA STEFANOVIĆ PORUČIO SVIM ŽENAMA: Ako ste žrtva nasilja, država vam garantuje zaštitu\nprijavite nasilnika policiji\n01.04.2020. 22:00h 01.04.2020. 22:01h\nIlustracijafoto: MUP Printscreen\nMinistar unutrašnjih poslova Nebojša Stefanović izjavio je večeras da je podneto oko 2.500 prekršajnih ili krivičnih prijava zbog kršenja mera zabrane kretanja, koje je država uvela u cilju sprečavanja širenja virusa, ali da najveći broj građana poštuje propisane mere.\n"Kada čujete da je do sada podneto OKO 2.500 krivičnih i prekršajnih prijava protiv ljudi, to zvuči puno. I jeste puno, jer je svako od njih mogao potencijalno da ugrozi svoj ili tuđi život, ali najveći broj građana poštuje mere vlade", rekao je Stefanović za RTS.\nMinistar je zahvalio svim ljudima koji, kaže, pokazuju odgorovnost i ozbiljnost, kao i lekarima i medicinskom osoblju, policajcima, vojnicima, volonterima, medijima, svima koji ozbiljno i odgovorno rade svoj posao.\n"Voleo bih da policija nema posla u tom domenu, ali ima. Oni koji krše mere biće oštro kaženjni, jer moraju da razumeju da rizikuju i ugrožvaju svoj ili tuđe živote", rekao je Stefanović.\n"Niko ne želi da vas kažnjava, ali molim vas da poštujete i policijski caš i sve druge mere", rekao je Stefanović.\nSTEFANOVIĆ O ŠIRENJU PANIKE: Uhapšeni je dobio lažnu vest o policijskom času od supruge koja RADI U JEDNOM MINISTARSTVU\nNebojša StefanovićnasiljeMUPkoronavirusepidemijažrtvegrađanivanredno stanje


Tilersonove izjave o „ruskoj agresiji“ izazivaju čuđenje - Sputnjik Srbija\n11:10 13 Jul 2020\n20:41 31.03.2017 (osveženo 20:46 31.03.2017) Preuzmite kraći link\nRanije je Tilerson, neočekivano se obraćajući novinarima uoči sastanka ministara spoljnih poslova zemalja-članica NATO-a, izjavio da alijansa namerava da razgovara o akcijama koje će NATO preduzeti kao odgovor na „rusku agresiju“.\n„U Briselu je 31. marta održan sastanak Saveta NATO-a na nivou ministara spoljnih poslova. Sastanak je sazvan pre vremena da bi se prilagodio ’gustom rasporedu‘ američkog državnog sekretara Reksa Tilersona. Prekookeanski gost se čekao kako bi se zajedno potvrdila snaga transatlantske veze, koja je sa dolaskom nove američke administracije kod nekih izazvala sumnju“, saopštilo je Ministarstvo spoljnih poslova.\nMinistarstvo je istaklo da objedinjujući motiv ministara spoljnih poslova zemalja NATO-a, kako sledi iz njihovih komentara, predstavlja „mit o ruskoj pretnji", kleveta o „ruskoj agresiji" i beskrajne mantre o potrebi „da joj se kolektivno suprotstavi“.\n„Čuđenje su izazvale izjave američkog državnog sekretara Reksa Tilersona. Sa žaljenjem konstatujemo da su takve procene objavljene dan nakon sastanka Saveta Rusija–NATO na nivou stalnih predstavnika, gde je, prema izjavama generalnog sekretara Jensa Stoltenberga ’u otvorenoj i konstruktivnoj atmosferi‘ održan sadržajan razgovor o širokom spektru pitanja“, piše u saopštenju.\n„Još jednom svoje ideološki dogme NATO stavlja iznad stvarnog rada na rešavanju globalnih problema. Zaključak je jedan: samo korenite promene u samoj prirodi ovog saveza, koji se beznadežno zaglibio u svojoj prošlosti, može dati šansu za promene nabolje u oblasti evropske bezbednosti“, navodi se u saopštenju.\n„Pritom se ne vide znaci da je Alijansa spremna da se vrati na praktičnu saradnju u oblasti zajedničkih interesa i kreće u pravcu borbe protiv realnih bezbednosnih izazova, među kojima su regionalne terorističke pretnje“, govori se u saopštenju.\nruska agresija, Savet Rusija-NATO, NATO, Reks Tilerson, Jens Stoltenberg


Predsednik Srbije biće izabran u drugom izbornom krugu 20. maja, a građani će birati između kandidata koalicije "Izbor za bolji život", Borisa Tadića i kandidata Srpske napredne stranke Tomislava Nikolića, saopsstio je Centar za slobodne izbore i demokratiju (CESID).\nPrema podacima CESID-a, na prvim opštim izborima u Srbiji od 1990. godine, na kojima je glasalo 58,7 odsto biračkog tela, Tadić je osvojio 26,8 odsto, a Tomislav Nikolich 25,6 odsto.\nNa trećem mestu je lider SPS-a Ivica Dačić, za koga se može reći da je neproglašeni pobednik izbora sa više od 15 procenata podrške, a sličan procenat je dobila i njegova koalicija SPS-JS-PUPS na parlamentarnim izborima.\nKandidat DSS-a Vojislav Koštunica je dobio više od sedam odsto glasova, lider LDP-a Čedomir Jovanović 5,1 odsto, dok je kandidat URS-a Zoran Stanković osvojio oko sedam odsto.\nNa parlamentarnim izborima procenti i odnosi su vrlo slični – demokrate i naprednjaci su u velikoj meri izjednačeni na oko 25 odsto glasova, treći su socijalisti. U parlament sigurno ulaze i poslanici DSS-a i najverovatnije pokret "Preokret" okupljen oko LDP-a. G17 plus i URS se bore za cenzus, a radikali su po svemu sudeći ostali ispod crte, kao i Pokret Dveri.\nDve vodeće stranke u Srbiji DS i SNS su još večeras poručile da sve svoje kapacitete već usmeravaju ka drugom krugu predsedničkih izbora koji će se održati 20. maja.\nInače današnji izbori su protekli u demokratskoj atmosferi uz vrlo malo incidenata koji nisu mogli da utiču na rezultate izbore.\nRepublička izborna komisija je obavezna da konačne rezultate izbora objavi do četvrtka, 10. maja.\nPolitičari su se i danas pojavili vrlo rano na biralištima, pokušavajući da i ličnim primerom ubede što veći broj svojih pristalica d glasaju.\nKandidat Demokratske stranke Boris Tadić rekao je da očekuje pobedu i da su su "izbori ove godine protekli u atmosferi koja je za ponos i predstavljaju svedočanstvo rada na stabilizaciji Srbije".\n"Posle izbora je najvažnije brzo formiranje vlade, donošenje snažnih i značajnih odluka u sferi makroekonomske politike, nastavak privlačenja stranih investicija i otvaranje novih radnih mesta, dobijanje datuma za početak pregovora. A to sve treba da dovede do izgradnje normalnog, pristojnog i civilizovanog društva", izjavio je Tadić.\nNjegov glavni rival, predsednički kandidat SNS Tomislav Nikolić takođe očekuje pobedu i mogućnost da njegova stranka formira novu vladu. On je rekao da će SNS o vladi razgovarati sa strankama koje javno podrže program SNS-a, ali da neće "sabirati do 126, kolika je parlamentarna većina" makar se, kako je rekao Nikolić, izbori ponovili za nekoliko meseci. Takođe, lider SNS-a očekuje drugi krug predsedničkih izbora, ali i pobedu. O Evropi Nikolić je rekao da EU ostaje cilj naprednjaka, pod uslovom da i ona želi Srbiju.\nLider SPS-a i kandidat koalicije SPS-JS-PUPS Ivica Dačić poručio je da očekuje dobar izborni rezultat - bolji od onog koji je ta koalicija ostvarila na prethodnim izborima. On je rekao da će se buduće koalicije graditi onako kako građani danas budu odlučili, ali da je još rano govoriti o tome, sve dok se ne vidi raspored poslaničkih snaga u parlamentu i procenat glasova na predsedničkim izborima.\n"Sigurno je da će ova koalicija, biti važan faktor u novoj političkoj sceni Srbije", zaključio je Dačić.\nČedomir Jovanović, lider LDP-a i koalicije Preokret najavio je da će mirno sačekati izborne rezultate, jer je uveren u dobar ishod. U prvoj izjavi posle glasanja Jovanović je rekao da građanima treba saopštiti one poruke koje će istinito opisati stanje u Srbiji, uspostaviti novi red i prevazićsi podele koje Srbiju onesposobljavaju za normalan rad.\nI ostali stranački lideri su davali prilično optimističke izjave tokom dana, ali bi već oko ponoći moglo da se zna čiji optimizam počiva na zdravijim nogama.\nInače, zbog današnje izborne tišine, stranački rat se - kako izgleda - potpuno preselio na društvene medije. Pre svega na fejsbuki i tviteru, ali i putem SMS poruka, građani su iskazivali svoje stavove. U tom "ratu" veoma su agilni takozvani “beli glasači” odnosno građani koji su poništili listić. Veliki broj tih gradjana je na društvenim mrežama objavio fotografije svojih listića sa nacrtanim čiča glišama, betmenima, supermenima ili pak napisanim političkim porukama.


Dodela školskog pribora deci romske nacionalnosti - Valjevo\nDodela školskog pribora deci romske nacionalnosti\nPosted by: REDAKCIJA VALJEVSKA POSLA in Valjevo 21. October 2017.\tComments Off on Dodela školskog pribora deci romske nacionalnosti\nLokalni akcioni plan za obrazovanje Roma koji je na snazi dugi niz godina uspešno se sprovodi u Gradskoj upravi. U okviru Programa implementacije dekade Roma u Valjevu , u Maloj sali Skupštine grada podeljen je školski pribor za decu romske nacionalnosti.\nPredsednik Programa implementacije dekade Roma u Valjevu Radoica Rstić izjavio je da je obrazovanje dece iz romske nacionalne manjine jako važno, njihovo sticanje diploma i zanimanja i da na taj način dolaze do lakšeg zapošljavanja.\n„ Grad Valjevo svake godine izdvaja 3 miliona i 250 hiljada dinara za obrazovanje Roma, od čega je 2 miliona i 200 hiljada za stipendiranje učenika osnovnih i srednjih škola kao i studenata, 490 hiljada dinara za finansiranje užine za sve predškolce koji potiču iz socijalno ugroženih porodica romske nacionalnosti, 150 hiljada dinara izdvajamo za njihove kulturno-zabavne aktivnosti u toku godine ,100 hiljada dinara za novogodišnje paketiće i 200 hiljada za nabavku školskog pribora. Što se tiče školskog pribora, mi smo ove godine od planiranih 200 hiljada potrošili 80 hiljada, pa će ostatak novca biti pridodat budžetu za novogodišnje paketiće. U saradnji sa pedagoškim asistentima koji daju podršku deci u školama došli smo do podataka da je potrebno 148 kompleta školskog pribora u ukupno šest škola, dva izdvojena odeljenja i predškolskoj ustanovi „Milica Nožica“,“ rekao je Rstić.\nPredsednik Programa Rstić podsetio je đake da je konkurs za stipendiranje objavljen i da traje do 26. oktobra. Pravo na stipendiju imaju svi učenici romske nacionalnosti koji upišu srednju školu bez dodatnih uslova, kao i svaki student. Svaki učenik koji je završio sedmi razred sa prosekom preko 3,50 dobija stipendiju u iznosu od 3 000 dinara, svaki učenik koji upiše srednju školu dobija stipendiju od 3 500 dinara a svaki student koji upiše fakultet dobija stipendiju u iznosu od 6 000 dinara. Svaka stipendija je na mesečnom nivou u trajanju od 10 meseci. Grad Valjevo je u toku prošle godine stipendirao 56 učenika.\nPedagoški asistent Danijela Janković predstavnik OŠ „Nada Purić“ izjavila je da je donacija školskog pribora jako važna za školovanje dece i realizaciju svih nastavnih i vannastavnih aktivnosti romske populacije iz socijalno ugroženih porodica.\nDejan Marinković, koordinator na Programu implementacije Roma izjavio je da je suština Dekade Roma pomoć romskoj zajednici da se podigne sa margina uz podršku Evropske unije. U okviru Dekade Roma doneta je nova strategija za unapređenje položaja Roma i Romkinja u Republici Srbiji.\n„Na gradu Valjevu i na našoj Komisiji je da strategiju koju je donela Vlada Srbije spustimo na lokalni nivo, uradimo lokalne akcione planove za 4 oblasti delovanja, zdravstvo, obrazovanje, stanovanje i zapošljavanje. Očekuje se da se do 2025. godine naprave još veći iskoraci, da više pripadnici romske nacionalnosti ne budu korisnici socijalne pomoći već da budu poreski obveznici, da imaju svoja radna mesta i da kroz svoj rad doprinose koristi države“, rekao je Marinković.\nU okviru aktivnosti Programa implementacije dekade Roma u Valjevu , učenici romske nacionalnosti i ove godine dobijaju besplatne udžbenike.\nValjevo Valjevo vesti Vesti\t2017-10-21\nPrevious: „Dan druženja dece sa policijom“\nNext: Iskoristite ovaj vikend!


Zvizdić: Preporučujem svim strankama da provjere validnost diploma osoba koje kandiduju na funkcije - Biscani.ba - Info portal grada Bihaća\nOTIMAJU RADNA MJESTA\nPredsjedavajući Vijeća ministara BiH Denis Zvizdić oglasio se u povodu jučerašnje akcije SIPA-e koja je imala za cilj suzbijanje izdavanja lažnih diploma u BiH. Zvizdić je žestoko kritikovao situaciju u kojoj osobe s kupljenim i falsifikovanim diplomama zauzimaju radna mjesta mladim, sposobnim i obrazovanim ljudima.\nKako kaže, za svaku državu koja želi dobro sadašnjim i budućim generacijama, obrazovanje je jedan od najvažnijih segmenata razvoja, a samo društvo koje viziju svoj napretka temelji na kvalitetnom obrazovanju, inovacijama, stjecanju stvarnih i aplikativnih znanja i vještina, može biti sigurno da ide u ispravnom smjeru i da će, u konačnici postići svoje ciljeve.\n"U suprotnom, sa haotičnim obrazovnim sistemom, lažnim diplomama i neakreditiranim fakultetima i univerzitetima koji ne zadovoljavaju ni minimalne standarde, svako društvo, pa i naše, sasvim sigurno ide u akademsku, kulturnu i ekonomsku regresiju. Zbog toga želim da čestitam pravosudnim i policijskim institucijama, posebno pripadnicima SIPA-e, na izvanrednoj i obećavajućoj akciji koju posljednjih dana provode u borbi protiv nelegalnih obrazovnih institucija, koje su dodijelile hiljade falsifikovanih diploma čime je, u dugoročnom smislu, izvršen razarajući udar na opstojnost i funkcionalnost ukupnog državnog sistema", poručio je Zvizdić.\nOn dodaje da ova akcija ne predstavlja samo borbu protiv organizovanog kriminala već da je ovo "borba za budućnost i viziju Bosne i Hercegovine kao društva znanja, u kojem će postojati vrijednosni kriteriji, i u kojem neće biti moguće da osobe sa 'kupljenim' i 'falsifikovanim' diplomama zauzimaju radna mjesta mladim, sposobnim i obrazovanim ljudima".\nIstiče da je ovo istovremeno, aktivnost u kojoj moraju učestvovati sve institucije i svi segmenti društva koji Bosnu i Hercegovinu žele vidjeti kao prosperitetnu državu jednakih šansi.\n"Zbog toga sve općinske, kantonalne, entitetske i državne institucije, koje to do sada nisu uradile, trebaju provesti postupak provjere diploma svojih uposlenih. Posebno bih preporučio svim parlamentarnim političkim strankama u BiH, da izvrše provjeru validnosti diploma i stepena obrazovanja za članove koje kandiduju i postavljaju na funkcije na bilo kojem nivou u BiH", rekao je Zvizdić.\nPosebno ističe da nema progresa bez kvalitetnog i akreditiranog obrazovanja, kompatibilnog sa savremenim potrebama društva i privrede te da je to razvojni segment koji treba posebno cijeniti, institucionalno štititi i sistemski razvijati.\n"Najljepša manifestacija kojoj sam više puta prisustvovao u posljednjih desetak godina, koja čovjeka učini sretnim jer budi istinski optimizam, je promocija diplomanata i magistranata Univerziteta u Sarajevu. Vidjeti se sa hiljadama studenata koji su svojim radom i trudom uspješno završili svoje studije; susresti se sa njihovim roditeljima i porodicama kojima je to jedan od najsretnijih dana, je neprocjenjivo", rekao je Zvizdić.\nZaključio je riječima da mladi ljudi, sa njihovim entuzijazmom i vještinama, bez obzira da li je riječ o SSS ili VSS, su najvažniji kapital Bosne i Hercegovine. N\n"Ne smijemo dozvoliti da im njihov izuzetan trud, hiljade sati učenja i stotine neprospavanih noći, predispitne treme i konačnu radost diplomiranja sa zasluženim očekivanjima u vezi sa profesionalnom budućnošću, nastave otimati osobe sa lažnim diplomama", kazao je Zvizdić.


Vlado Đajić, generalni direktor UKC: Cilj najbolji klinički centar u regionu\n11.09.2018 10:59 | Srna\nBanjaluka - Generalni direktor Univerzitetskog kliničkog centra /UKC/ Republike Srpske Vlado Đajić izjavio je da je preseljenje svih hirurških klinika sa lokacije u centru grada na Paprikovac i puštanje u rad Sjevernog krila UKC-a istorijski trenutak za zdravstvo Srpske, te da je krajnji cilj rukovodstva ove zdravstvene ustanove stavaranje naboljeg kliničkog centra u regionu.\n"U Sjevernom krilu će biti smještene najmodernije operacione sale i intenzivne njege sa 44 kreveta, kao i Centar urgentne medicine, Patologija, Sterilizacija... Najveća zdravstvena ustanova Srpske 22. septembra konačno će se smjestiti pod jedan krov", rekao je Đajić u intervjuu Srni.\nĐajić je istakao da je pored građevinskih radova, UKC paralelno radio na nabavci najsavremenije medicinske opreme, čime će ova zdravstvena ustanova imati vrhunski opremljene kabinete, operacione sale, dijagnostiku...\n"UKC je najveća internacionalna kuća u BiH i samo ove godine na UKC je dolazilo oko 100 ljekara iz inostranstva, koji su radili složene operacije i preglede, a više od 100 naših ljekara je bilo na edukaciji u inostranstvu", napomenuo je Đajić.\n"Benefiti ovakvog vida saradnje su višestruki. Na ovaj način štede se finansijska sredstva Fonda zdravstvenog osiguranja, smanjuju se materijalni troškovi porodica pacijenata koji bi za ovakve zahvate odlazili van Srpske, a jedan od najvećih benefita je što dolaskom ovih stručnjaka radimo na edukaciji našeg kadra", istakao je Đajić.\n"Realizacijom ovog projekta čiju završnicu očekujem do kraja naredne godine, to će se promijeniti. Iako je prvobitni plan bio da se Kardiohirurgija izgradi po principu javno-privatnog partnerstva, zahvaljujući podršci Ministarstva zdravlja i socijalne zaštite i Vlade Srpske, Kardiohirurgija će biti vlasništvo UKC-a", dodao je Đajić.\n"U toku su pregovori sa eminentnim stručnjacima iz Srbije, Slovenije i Austrije koji će dolaziti u UKC kako bi izvodili kardiohirurške procedure. Paralelno, naši ljekari će odlaziti na petogodišnje specijalizacije u inostranstvo kako bi nakon edukacije počeli samostalno da obavljaju najsloženije kardiohirurške zahvate", objasnio je Đajić.\n"Operacija je trajala oko pet časova, pacijent je primljen sa ekstremno teškom povredom desne šake koja je bila amputirana u nivou ručnog zgloba. Već sedam dana nakon operacije pacijent je bio stabilan, a replantirana šaka vitalna", podsjetio je Đajić.\nOn je dodao da je Služba za torakalnu hirurgiju u julu prošle godine počela sa izvođenjem "VATS timektomije", što predstavlja najmoderniju operaciju grudne žlijezde i to endoskopskim putem, što do sada nije izvođeno na prostorima BiH.\n"Naši interventni kardiolozi zajedno sa kardiologom iz Kantonalne bolnice u Lucernu nedavno su uradili složenu kardiološku proceduru - otvaranje hronične totalne okluzije koronarne arterije, kojom se poboljšava protok krvi u srce, a u kojoj je korišten balon sa jako visokim pritiskom od 50 atmosfera. Ova složena kardiološka procedura izvedena je po prvi put u UKC-u, ali i u regionu", objasnio je Đajić.\n"Opremljeni smo najmodernijom opremom kakvu imaju bolnice u Evropi i svijetu, imamo dvije magnetne rezonance, tri ct-uređaja, a samo u ovoj godini kupili smo pet novih ultrazvučnih aparata. Naša laboratorija je opremljena sa svim mogućim reagensima i radi pretrage koje se rade i u najvećim centrima u Evropi i svijetu", istakao je Đajić.


Laganin krio garancije, a Dinkić ih potpisivao? - SandzakHaber.Net , Sandžačke Internet Novine !\nNaslovna Srbija Hronika Laganin krio garancije, a Dinkić ih potpisivao?\nLaganin krio garancije, a Dinkić ih potpisivao?\nOd HaberNews - 1. Aprila 2014. 0 52 Podeli na Fejsbuku\ntweet Direktor Agencije za strana ulaganja i promociju izvoza Republike Srbije (SIEPA) Božidar Laganin nije na vreme tražio naplatu za 19 bankarskih garancija od devet preduzeća, čime im je poklonio ukupno 2,3 miliona evra, piše “Blic” u današnjem izdanju.\nJedan od ilustrativnih primera, piše beogradski dnevnik, je zrenjaninsko preduzeće “Radijator”.\n“Blic” navodi da je ministar ekonomije i regionalnog razvoja Mlađan Dinkić 9. februara 2011. potpisao ugovor kojim državna agencija SIEPA “Radijatoru” uručuje 955.000 evra. Danas je “Radijator” u blokadi od milion evra i na spisku je firmi od kojih država ne može da naplati bankarsku garanciju.\nPreduzeća koja su dobila subvenciju od SIEPA položila su garancije u državnim bankama koje su u međuvremenu ugašene: Agrobanka, Metals i naslednica Razvojna banka Vojvodine.\nLaganinov posao, prema prijavi na koju se poziva “Blic”, bio je da na vreme obavesti državu da su garancije nenaplative, a on je to učinio tek kada su banke otišle u stečaj. Laganin je propustio da od preduzeća kojima je SIEPA dala novac traži da zamene garancije u trenutku kada su banke otvorile postupak stečaja, a ne kada je ceo postupak završen. Na taj način je firmama koje su dobile ukupno 2,3 miliona evra poklonio novac.\nMinistarstvo privrede najpre je otkrilo osam nenaplativih bankarskih garancija u vrednosti od 555.250 evra, koje su izdale Agrobanka i Metals banka (kasnije Razvojna banka Vojvodine).\nPreduzeće “Opstanak” iz Svrljiga dobilo je 60.000 evra (Laganin naplatu garancije zahtevao 29. maja 2013. od Agrobanke, a rok za prijavu istekao 16. marta iste godine).\nPreduzeće LTS iz Malog Iđoša dobilo je 171.250 evra, Laganin je naplatu tražio 3. septembra 2013. Rok mu je istekao skoro šest meseci ranije. Laganin nije reagovao ni 18. aprila, kada je firma LTS pokrenula stečajni postupak. Da propust Laganina bude još veći, SIEPA je aneks ugovora sa ovim preduzećem zaključila 5. novembra 2012. u momentu kada je Agrobanka već bila u stečajnom postupku.\nLaganin je 3. septembra prošle godine tražio da se od “Nišauto grupe” naplati 324.000 evra. I tu je sa reakcijom zakasnio šest meseci, pošto mu je rok bio 16. mart.\nMinistarstvo privrede je kasnije otkrilo još 11 nenaplativih bankarskih garancija za šest preduzeća koja su dobila ukupno 1.744.750 evra. Pošto su garancije podnete u Agrobanci i Metals banci, one su nakon stečajnog postupka postale bezvredne.\nDirektorka “Nišauto grupe” Biljana Živić kaže da je ova firma dobila novac od SIEPA dva puta.\n“Prvi put smo u dve tranše dobili po 52.000 i 56.000 evra za kupovinu zemljišta, a drugi put isto toliko za obezbeđenje građevinske dozvole. Za drugu tranšu, međutim, nismo mogli da obezbedimo garancije, pa je SIEPA raskinula ugovor. Zašto ova agencija nije naplatila i zašto je Agrobanci dostavila garancije tek kad je banka otišla u stečaj, ja ne znam i ne osećam se krivom”, kaže Živić i dodaje da je firma akcionarsko društvo i da menadžment nije učlanjen ni u jednu partiju.\nKakve je propuste pravilo rukovodstvo SIEPA, govori podatak da je firma “Golden garden” iz Subotice dobila 372.000 evra subvencije na radna mesta, iako je od 2010. do 2012. imala gubitak u poslovanju od 277 miliona dinara. Firma “Leona teks” dobila je 574.000 evra iako ima samo jednog zaposlenog.\ntweet Prethodni tekstNovi Sad više neće biti glavni grad Vojvodine?Sledeći tekstLideri čestitali premijeru Erdoganu na izbornom uspjehu HaberNews\tPOVEZANE OBJAVEVIŠE OD AUTORA


Faktor | Avion kompanije FlyBosnia poletio za Peking po 20 preostalih respiratora, upitno kako će se platiti PDV\n26.05.2020. / 13:20\nAvion bosanskohercegovačke kompanije FlyBosnia, kojim u BiH sutra treba stići preostalih 20 respiratora koje je kupila firma Srebrena malina, poletio je danas u 12 sati sa Sarajevskog aerodroma za Peking.\nOvu informaciju za Faktor potvrdio je Enes Mujezinović, izvršni direktor FlyBosnie.\n- Prema planu, avion bi sutra trebao sletjeti u Sarajevo iza tri sata poslijepodne ukoliko ne bude nekih kašnjenja. Informacije koje su se pojavile u medijima da avion nema dozvolu za prelet preko Ukrajune nisu tačne - istakao je Mujezinović.\nFirma Srebrena malina do sutra ima rok za uvoz preostalih respiratora, budući da dozvola Agencije za lijekove i medicinska sredstva BiH važi do 27. maja.\nU prvoj turi iz Pekinga 25. aprila stiglo je 80 respiratora, a nakon što preostalih 20 stigne u BiH, Srebrena malina će prvo morati platiti PDV kako bi mogla preuzeti medicinsku opremu. S obzirom na to da su ovoj firmi blokirani računi, neizvjesno je kako će to biti učinjeno.\nFikret Hodžić, vlasnik firme Srebrena malina, kojoj su zbog kupovine 100 kineskih respiratora koji su koštali 10,5 miliona KM za potrebe Federalnog štaba Civilne zaštite, a koju istražuje Tužilaštvo BiH, blokirana dva računa u Privrednoj banci, podnijela je molbu Sudu BiH da joj se omogući plaćanje preostalog iznosa PDV-a od 452.475 KM.\nrespiratoriFlyBosniaSrebrena malinaavionnabavka respiratoraPeking\nPrilikom polijetanja zapalio se putnički avion, više od 40 povrijeđenih


Mogerini: Bez kolektivnog odgovora na izbeglice EU preti raspad\nEvropska unija mogla bi da se raspadne ako na migrantsku krizu ne odgovori kolektivno i sa instrumentima kojima raspolaže, upozorila je šefica diplomatije Unije Federika Mogerini u intervjuu objavljenom u četvrtak u italijanskom dnevniku "Il sole 24 Ore".\nUkoliko se Evropljani zadovolje nacionalnim odgovorima na evropsku pojavu "kriza će se pogoršati, sa lančanim reakcijama javnog mnjenja i nacionalnih vlada, ako ne upotrebimo instrumente na visini (tog zadatka)", rekla je Mogerini koja je i potpredsednica Evropske komisije.\n"Bez tih instrumenata postoji rizik od raspada", rekla je ona i dodala da to važi i u obrnutom smeru, ako se primene instrumenti Unije "napraviće se skok ka integraciji" migranata.\nDa bi kontrolisala priliv migranata Austrija je najavila mere obezbedjenja granice sa Slovenijom, moguće i izgradnju ograde, što bi bila prva ograda u okviru Šengen zone, slobodnog kretanja.\nU jučerašnjem telefonskom razgovoru sa predsednikom Evropske komisije Žan-Klod Junkerom, austrijski kancelar Verner Fajman je rekao da "ogradama nema mesta u Evropi", ali nije objasnio kakve su namere austrijske vlade oko obezbedjenja granica te zemlje.


Patroler - Apps on Google Play\nPatrolerMaps & Navigation\nAplikacija je informativnog karaktera sa ciljem povećanja bezbednosti u saobraćaju. Omogućava korisnicima da se informišu o lokacijama policijskih patrola, presretača, saobraćajnih udesa, opasnosti na putu, radova na putu, info i kamera. Lokacije su prikazane na preglednoj mapi i u realnom vremenu. Bitno je spomenuti da je u većini zemalja sveta korišćenje aplikacije u skladu sa zakonom, pa tako i u Srbiji, Crnoj Gori, Bosni i Hercegovini i generalno na Balkanu. Policija je po zakonu u obavezi da za svaki naredni dan objavi na kojim mestima i u kom periodu će vršiti kontrolu saobraćaja.\nOpcija "Rad aplikacije u pozadini" omogućava da aplikacija prima prijave i kada je telefon zaključan i ukoliko ste u blizini neke prijave da Vas aplikacija obavesti, isto kao i da je aplikacija upaljena. Internet mora biti uvek dostupan, da bi ova opcija radila.


Namješteni tenderi, stranačka zapošljavanja i desetine hiljada maraka goriva za SDA direktore – Fokus.ba\nU periodu sedamnaestogodišnjeg direktorskog mandata Selima Babića sarajevsko komunalno preduzeće “RAD” postalo je stranačka baza SDA i firma za zapošljavanje stranačkih kadrova. Interna revizija napravljena u mandatu sada već bivše direktorice Vere Arnautović demonstrira i na koji način se upravljalo ovim preduzećem. Namještanje tendera, višestruko pretplaćene usluge, favoriziranje pojedinih ponuđača kao i bahato trošenje goriva bili su sastavni dio poslovanja\nPodsjećamo, Selim Babić poziciju direktora KJKP RAD napušta u maju 2019. godine nakon isteka mandata te formiranjem vlasti u Kantonu Sarajevo predvođene kadrovima Naše Stranke i NiP-a, piše Tačno.\nInterna revizija navodi da se prilikom sklapanja ovog tenderskog ugovora uradila procjena tržišne vrijednosti KJKP RAD bi uštedio 271.812 KM. Obzirom na isporučenu sol u sezoni 2019/2020 ušteda bi iznosila 142.397 KM.\nIzgorjela dva kontejnera u Sarajevu, iz KJKP Rad imaju poruku za građane


[EWB Intervju] Majstorović: EU mora uključiti Zapadni Balkan u svoje razvojne planove - European Western Balkans\nAutor Nikola Burazer 30. 09. 2018. 29. 09. 2018.\nIntervju sa Srđanom Majstorovićem, predsednikom upravnog odbora Centra za evropske politike i članom Savetodavne grupe Balkan u Evropi (BiEPAG). Sa gospodinom Majstorovićem smo razgovarali nakon prezentacije izveštaja Stanje demokratije u Srbiji 2018, na kojoj je on bio jedan od panelista.\nEuropean Western Balkans: Uzimajući u obzir sve ono što se dogodilo 2018. godine počev od strategije Evropske komisije, pa do izveštaja o državama na Zapadnom Balkanu, koliko je 2025. izvesna po pitanju Srbije? Da li ta ponuda još uvek postoji? To jest, da li deluje da je ta ponuda još uvek realistična?\nSrđan Majstorović: Na sreću 2018. je počela vrlo ambiciozno sa komunikacijom Komisije o verodostojnom proširenju na Zapadnom Balkanu, ali kako je vreme odmicalo tako je njen značaj bio na neki način relativizovan. Relativizovan iz perspektive prevashodno država članica EU koje nisu u potpunosti podržale Evropsku komisiju u onome što je suština te komunikacije.\nA stiče se utisak da je i među kandidatima bilo onih koji su bili ne toliko preterano zainteresovani da ubrzaju reforme koje se tiču prevashodno oblasti vladavine prava, jer da bi 2025. bila izvesna evidentno je da bi te reformske mere morale da budu završene mnogo ranije, 2022-2023. najkasnije. Neizvesnosti u samoj Evropskoj uniji i u regionu uticale su na pad entuzijazma i zainteresovanost da se 2025. i realizuje.\nDakle, suština ovoga što želim da kažem jeste da je evidentno da i u EU i na Zapadnom Balkanu nije postojala kritična masa, niti dovoljan apetit da se svom snagom pristupe realizaciji projekta Zapadni Balkan 2025. Ponuda od strane EK danas deluje mnogo manje izvesna i to će definitivno uticati na opredeljenje poltičkih lidera u Srbiji i regionu da se nedvosmisleno opredele za promene.\nEWB: Šta mislite da bi EU mogla dalje da uradi da bi zapravo osnažila tu perspektivu? Sa stanovišta Unije, šta bi to bila neka mera ili pristup koji bi učinilo ovo obećanje izvesnijim?\nSM: Evropska unija mora da uprkos brojnim izazovima promoviše politiku „otvorenih vrata“ za sve kandidate koji ispune zahtevane kriterijume za pristupanje. EU je savez 28, odnosno uskoro 27 država članica, koji se suočava sa izazovima koji utiču na njeno jedinstvo i jednoglasje. Ono što je evidentno neophodno je da EU uspostavi temelje buduće Unije nakon izlaska Velike Britanije koji će umnogome definisati i karakter našeg članstva u Uniji.\nTakođe, države članice moraju mnogo više da rade na suzbijanju populizma i na tome da se poštuju osnivačke vrednosti na kojima je zasnovana EU. Da na taj način pokažu da je ideja Evrope i dalje živa, da ona evoluira, da prihvata određene strahove i sumnje svojih građana, da se prilagođava 21. veku i da države članice shvataju da je EU u globalnom kontekstu samo jedna mala regionalna inicijativa koja bi trebalo da služi kao mehanizam za suočavanje sa izazovima globalizacije.\nU takvoj budućoj Evropskoj uniji ima mesta za Zapadni Balkan i Evropska unija definitivno svoje razvojne i strateške planove mora definisati na način da Zapadni Balkan bude suštinski deo tih planova.\nUzmite recimo na primer politiku Kine prema Evropi. Njeni planovi se umnogome dotiču i Zapadnog Balkana. Bilo bi veoma racionalno ukoliko bi EU uključila države Zapadnog Balkana u promišljanje svog dugoročnog strateškog odnosa sa Kinom u narednih deset, dvadeset, trideset godina. To je samo jedan od primera kako države Zapadnog Balkana moraju da postaju sve više i više integrativni deo evropskih politika.\nEWB: Kada govorimo o stanju demokratije kao problemu, da li mislite da Srbija zapravo može ikako postati članica EU bez adekvatnih reformi na tom planu? Pogotovo ako imamo u vidu da same članice EU, pre svega mislim na Mađarsku i Poljsku, klize u pravcu ugrožavanja demokratije?\nSM: To je najbolji primer upravo ovoga o čemu pričamo, o povezanosti i budućnosti Evropske unije i članstva država Zapadnog Balkana u njoj i kvaliteta promena koje se očekuju od država Zapadnog Balkana kao budućih članica EU.\nKao građanin Srbije, ja sam prevashodno zainteresovan za kvalitet promena koje će Srbija u tom procesu preduzeti. Svi želimo da živimo u društvu koje je uređeno, u kojem se jasno zna kako funkcioniše odnos između podeljenih grana vlasti, gde institucije rade svoj posao, gde su mediji slobodni, gde se poštuju svačija prava bez obzira da li on pripada većini ili manjini.\nMeđutim, kvalitet budućeg članstva u EU plašim se, i to je veliki rizik, zavisiće mnogo upravo od ovoga o čemu smo prethodno govorili – od kvaliteta promene same EU. Ukoliko se u EU stvori kritična masa desno populističkih orijentisanih režima, oni neće biti zainteresovani za kvalitet demokratije i demokratskih prava u državama kandidatima, već će njihovo članstvo posmatrati iz neke drugačije vizure. Da li će to biti vizura Evrope kao „hrišćanskog kluba“, kao „Tvrđave Evrope“, kao Evrope koja je zatvorena za migraciju, to ostaje da se vidi.\nIskreno se nadam da to nije pravac u kojem Evropa ide i da će sadašnje, liberalno-socijalno-demokratske snage u Evropi imati snage da se racionalnim argumentima suprotstave bilo kakvim potencijalnim pokušajima da Evropa krene u tom pravcu. Izuzetno je važno i da se politički lideri u regionu jasno i nedvosmisleno opredele kakvoj EU žele da pristupe njihove države, umesto da cinično sa strane komentarišu stanje demokratije u pojedinim članicama EU. Uostalom, to duguju svojim građanima.\nEWB: U strategiji, odnosno komunikaciji koju ste pomenuli, Evropska unija je navela da zapravo postoje elementi “state capture” (zarobljene države) u svakoj od zemalja Zapadnog Balkana. Da li mislite da je EU donekle promenila svoju poziciju prema pitanju stanja demokratije na Zapadnom Balkanu, da više prepoznaje to kao problem?\nSM: Evropska komisija je upravo prepoznala rizik tog fenomena „zarobljene države“ po kvalitet demokratskih institucija budućih članica sa Zapadnog Balkana, kao i njihovu otpornost na uticaje raznih trećih zainteresovanih aktera. Dakle, ukoliko imate zarobljenu državu koja isključivo zavisi od interesa uskog kruga ljudi, uskih interesa, evidentno je da je u takvim okolnostima mnogo lakše promovisati neke druge alternative i drugačije interese u odnosu onog što bi trebalo da bude interes svake države koji je kandidat – a to je da prođe taj period transformacije u uređenu evropsku državu koja u potpunosti poštuje sve postulate demokratskog uređenja.\nIako se u godišnjem izveštaju za Srbiju taj fenomen state capture izričito ne pominje, evidentno je da je Komisija posvetila posebnu pažnju političkom uticaju i na izbore i na rad parlamenta i na zapošljavanje u državnoj upravi, na medije, uticaj na status nezavisnih institucija, na parlament itd. Dakle, to su sve elementi koji čine fenomen zarobljene države i očigledno da iz perspektive Evropske komisije postoji razumevanje da to prosto nije dobar predznak u državama koje pretenduju da budu članice EU.\nEWB: Šta mislite da bi civilno društvo i mediji u Srbiji trebalo da urade sa svoje strane da bi se izborili za unapređenje stanja demokratije ukoliko postoje ti elementi zarobljene države o kojima smo govorili i ukoliko EU ne obraća dovoljno pažnje na taj problem? Odnosno, ukoliko civilno društvo pokušava da skrene pažnju, ali prosto ne nailazi na adekvatnog sagovornika u Briselu. Šta bi bio neki pristup koji bi trebao da ima civilno društvo, uzimajući u obzir da bi pristupanju u EU ostaje važan cilj ne samo za državu Srbiju, već i za civilno društvo i građane?\nSM: Uloga civilnog društva je da bude uporno, konzistentno, da bude konstantno prisutno, da prati proces transformacije država Zapadnog Balkana na njihovom putu ka Evropskoj uniji, da insistira na promenama, da ne odustaje u tome uprkos momentima koji će biti puni izazova i frustracija.\nImajući u vidu širu sliku i neophodnost promene društava Zapadnog Balkana, ne postoji alternativa tome da budemo istrajni, da budemo uporni i da nudimo otvoreni dijalog sa vlastima, ubeđujući ih u kontinuitetu da to o čemu pričamo, da izveštaje koji pišemo nisu usmereni isključivo na kritiku, već da su upravo poziv da se o tome otvoreno priča i da se iznađe zajedničko razumevanje i rešenje koje će biti za dobrobit svih građana. U ovom dugotrajnom i izazovnom procesu Evropska komisija mora da nastavi da igra ulogu saveznika organizacijama civilnog društva.\nEWB: Kako vidite paradoks da država Srbija, odnosno sve države Zapadnog Balkana, pokušavaju da predstave bolju sliku o sebi u Briselu i tako pruže argument za njihovo pristupanje EU, dok kritika koja zapravo dolazi od civilnog društva i drugih organizacija daje argumente onima koji su u Briselu protiv tog pristupanja? Kako taj paradoks da razreše organizacije civilnog društva kojima je cilj demokratizacija, odnosno poboljšanje reformi, a s druge strane ostaje i pristupanje EU?\nSM: Ja bih rekao da je to paradoks samo iz perspektive nekoga koji ne poznaje suštinu procesa pristupanja EU. Dakle, suština ovog procesa jeste promena, transformacija država iz jednog prethodnog institucionalnog, zakonodavnog, socijalnog, kulturnog okruženja u nešto što je prepoznato kao savremena evropska država, u kojoj postoje institucije, zakoni koji se poštuju i primenjuju od strane sudova, mediji koji su slobodni.\nTako da sve te kritike koje dolaze iz civilnog društva ni na koji način ne smeju biti tumačene kao protivljenje pristupanju Srbije ili bilo koje druge države regiona EU. Podvlačim, to je otvoreni poziv vladama da mnogo ozbiljnije i mnogo angažovanije neophodnim pristupe neophodnim promenama. To je, ako želite, poziv na saradnju i savezništvo u cilju obezbeđivanja održivosti promena koje se zahtevaju u procesu pristupanja, ali i nakon pristupanja EU.\nS druge strane, u 21. veku, u kome su informacije dostupne u svakom trenutku, mislim da je kontraproduktivno da države kandidati predstavljaju sliku koja ne odgovara realnosti. To je znak neiskrenosti i nezrelosti. Ni jedna država, bila ona kandidat ili članica EU, danas ne može da prikrije svoje nedostatke.\nKada Evropska komisija pravi svoje izveštaje, ona nikada ne zavisi samo od priloga koji dobija od država kandidata i isključivo njihove perspektive, već se konsultuju i međunarodne organizacije i delegacije Evropske unije u konkretnim zemljama, kao i nevladine organizacije, strukovna udruženja i dr., i iz toga se izvlače određeni zaključci. Zato su godišnji izveštaji Evropske komisije nekada frustrirajuće balansirani, jer moraju da uzmu u obzir raznovrsnost informacija koje se kroz prethodno opisani proces stiču.\nDakle, od ulepšavanja stvarnosti niko nema koristi, ni države kandidati, a svakako ni Evropska unija. Kandidati moraju biti iskreni i brutalno realni, prepoznati svoje slabosti i tražiti od same Evropske unije da im pomogne da te slabosti prevaziđu. To je slika jednog zrelog i racionalnog ponašanja kada vi prepoznajete vlastite slabosti, ali ih ne krijete, već naprotiv tražite pomoć ne biste li ih ispravili u budućnosti. Samo na takav način, Srbija i drugi kandidati mogu zaslužiti poverenje EU i njenih članica.\nBiEPAGCentar za evropske politikeCS4EUSrđan MajstorovićStanje demokratije u Srbiji 2018\nEWB 08. 05. 2019. 30. 12. 2020.


Predator je konačno viđen na njegovom sablasnom motoru - Muški magazin - trendovi, fitness, lifestyle, saveti, devojke... `\nPredator je konačno viđen na njegovom sablasnom motoru\nNajpopularniji intergalaktički lovac na glave, nedavno je primećen kako vozi svoj specijalno dizajnirani motocikl na Tajlandu...\nDizajn Predatorovog modela veoma je vanzemaljski takođe, „elijenski“, ako ćemo da budemo precizniji. Naravno ovo je zbog toga što je celokupan čoper tematski kreiran po čuvenom Alien filmu i jednom od najopasnijih vanzemaljskim likovima predstavljenim na velikim platnima.\nŠto se tiče vozača, ne možemo, a da ne primetimo kako on „kosplej“ shvata više nego ozbiljno i prenosi ovaj strani pojam, bez pravog prevoda na naš jezik, na najviši mogući nivo. Njegovo odelo je prilično neverovatno, od maske, koja predstavlja pravo lice Predatora, sve do čizama koje su identične oklopu i nogama bioskopskog čudovišta. Kostim čak, dolazi opremljen prepoznatljivim ramenim topom, koji verovatno dobro dođe prilikom susreta sa različitim budalama u saobraćaju.\nŠalu na stranu, mi ovaj nivo pažnje pružene detaljima ne možemo videti svaki dan, a ukoliko ste ljubitelj Predator franšize, makar one prave, originalne, sa prva dva dela koja su bez svake sumnje ostavila veliki trag u istoriji filma, video snimak koji možete videti ispod teksta svakako može ulepšati vaš dan. Uprkos svemu, glavni akcenat se stavlja na borbi ova dva vanzemaljca, posebno onda kada posmatramo vozača i njegov neobični dvotočkaš kao jednu celinu.\nU slučaju da vas kopka pitanje o tome koliko nešto nalik ovome može koštati, verovali ili ne, ovakav nivo autentičnosti Predatoru prati cifra od nekoliko hiljada evra, naravno, sve ipak zavisi jedino od preciznosti i kvaliteta izrade. Jednu od mogućnosti koju nismo napomenuli, predstavlja to da ova maska može biti prava sigurnosna kaciga za motocikle, jer, pored svega što smo do sada mogli da vidimo, specijalno kreirani modeli nalik ovome takođe mogu biti kreirani.\nPROČITAJTE SLEDEĆI TEKST: BMW Motorrad Concept 9cento


VojvodinaCafe - 400 km pruga u Vojvodini ide u staro gvožđe\nVest objavljena: 27.01.2022 13:28\nJedna po jedna od ovih pruga je zbog smanjenog broja putnika izbacivana iz reda vožnje, a na spisku ima i deonica na kojima vozova nema duže od četiri decenije. "Infrastruktura železnice Srbije" je izabrala firmu koja će demontirati 435 kilometara pruga, pojedine lokalne samouprave već imaju planove kako će iskoristiti prostor koji će biti oslobođen za biciklističke staze, a pojedini stručnjaci ipak smatraju da je pre odluke o njihovom uklanjanju trebalo uraditi opsežnije analize potreba i građana i privrede na teritoriji na kojoj se ove lokalne železničke saobraćajnice nalaze.\n"Infrastruktura" je potpisala ugovor sa kompanijom ZGOP iz Novog Sada o prodaji šina, skretnica, skretničkih delova i kolosečnog pribora koji se budu dobili prilikom demontaže 15 pruga u Srbiji. Reč je o oko 25.000 tona sekundarnih sirovina, čijom prodajom u staro gvožđe će ovo javno preduzeće zaraditi nešto više od 302 miliona dinara.\nNenad Stanisavljević, iz "Infrastrukture" objašnjava da će oko 350.000 otpadnih drvenih železničkih pragova, koji prema poslednjoj klasifikaciji i propisima koji su uvedeni od pre dve godine predstavljaju opasan otpad, biti ustupljeni na dalje raspolaganje kompaniji koja je taj posao dobila na tenderu Ministarstva za zaštitu životne sredine.\nVrednost otpadnih drvenih železničkih pragova koji će na ovaj način biti uklonjeni, uglavnom sa teritorije Vojvodine, gde se nalazi oko 400 kilometara ovih pruga, iznosi oko 6,8 miliona evra.\n"Prethodnih decenija bilo je više pokušaja da se uradi ovaj veliki posao i reši problem starih pruga u Srbiji, ali su se svi završavali neuspešno. U naredne dve godine će sa teritorije Vojvodine biti uklonjen opasan otpad u vidu starih drvenih železničkih pragova i na taj način ćemo doprineti unapređenju životne sredine na ovom području", kaže Stanisavljević.\nStanisavljević kaže da je reč o prugama čije funkcionisanje i održavanje ni na koji način nije bilo isplativo, kao i da bilo kakve nove investicije i popravke nemaju ni ekonomsko, ni saobraćajno opravdanje.\nVozove će zameniti bicikli\nDemontiranjem i uklanjanjem starih železničkih infrastrukturnih kapaciteta koji odavno više nisu u upotrebi, oslobodiće se i oko 590 hektara zemljišta u infrastrukturnom i pružnom pojasu, u 26 opština širom Srbije. Lokalne samouprave će moći da ga koriste za najrazličitije namene i u skladu sa svojim potrebama, a pojedine poput Novog Sada i Beočina već imaju planove za nove projekte.\n"S obzirom da je reč o linijskim infrastrukturnih objektima i katastarskim parcelama koje su povezane, mnoge od tih opština odavno su već iskazale interesovanje za korišćenje tog zemljišta. Ono će moći da se koristi za izgradnju novih puteva, sportske sadržaje, biciklističke ili trim staze i druge namene, a biće stvoreni i uslovi za bolju i lakšu saobraćajnu povezanost i infrastrukturni razvoj ovih lokalnih samouprava", smatra Stanisavljević.\nPruga koja povezuje Petrovaradin i Beočin duga je 14,35 kilometara, a zatvorena je za saobraćaj 2007. godine. Predsednica opštine Beočim Mirjana Milkić Malešević kaže da je Vlada Vojvodine pokrenula inicijativu da se trasa sa koje će biti uklonjene šine uredi i da se na njoj napravi biciklistička staza i drugi sadržaji.\n"To će biti novi vid povezivanja građana Beočina sa Novim Sadom, ali i veliki potencijal za dolazak još većeg broja biciklista koji posećuju Frušku goru. Taj prostor godinama niko ne održava i nas raduje što bi konačno i taj deo naselja uz prugu oživeo. Postoji i objekat na početku trase u Beočinu koji bi trebalo da se preuredi u kućicu za iznajmljivanje bicikala", objašnjava Milkić Malešević.\nPredsednica opštine napominje i da je u pitanju lepa ruta uz obalu Dunava i smatra da bi za ovu lokalnu samoupravu to predstavljalo i turistički potencijal.


Pregovori socijalnih partnera oko novog opšteg kolektivnog ugovora su veoma komplikovani jer se pregovara o novcu, a poslodavci žele da daju što manje ili ako je moguće ništa, a mi radnici tražimo da se ta prava urede vrlo precizno – ocenjuje za Srpskainfo predsednica Saveza sindikata RS Ranka Mišić.\nOna navodi da se u ovim pregovorima sindikalaca, poslodavaca i predstavnika Vlade RS koplja lome oko plaćanja prekovremenog rada, rada za vreme praznika, regresa i naknada po osnovu smrti člana porodice i rođenja deteta, kao i prava na sindikalno delovanje.\n– Poslodavci u javnosti spominju šta ne žele, a ne žele sve što su naši zahtevi, a tiču sa plaćanja radnika po osnovu zagarantovanih prava po Zakonu o radu. Da budem iskrena, jedan deo poslodavaca u pregovaračkom timu vrlo otvoreno govori kako uopšte ne želi opšti kolektivni ugovor i da želi sa svakim radnikom pojedinačno da dogovora uslove. Međutim, to je suprotno konvencijama o radu i zakonskim propisima – tvrdi Mišićeva, piše Srpskainfo.\nOna kaže da je joj je drago što su konačno u Vladi RS shvatili da “nije problem u predstavnicima Saveza sindikata što još nemamo opšteg kolektivnog ugovora iako je Zakon o radu na snazi od 2016. godine“.\n- Naravno, postoje stvari oko kojih smo postigli dogovor, ali koplja se lome oko svega što se tiče novčanih izdvajanja za radnike – dodaje predsednica Saveza sindikata RS.\nPo njenim rečima, ako se potpiše novi opšti kolektivni ugovor, ostaje problem primene odnosno rada Inspektorata RS i sudova.\n– Kontrolni organi uvek imaju opravdanje. Ili nemaju dovoljno ovlašćenja ili ih nema dovoljno. Uglavnom, uvek imaju opravdanje. Verujte, teže nam je izboriti se da se primeni zakonsko rešenje nego da se donese to rešenje – objašnjava Mišićeva.\n- To je premijer RS dobro prepoznao i najavio da će rad inspektora kontrolisati drugi inspektor. Onda je naišao na vrlo snažan otpor pojedinih grupacija – navodi Mišićeva.\nPredsednica Saveze sindikata RS rekla je da će krajem aprila javnost biti upoznata o aktivnostima ove asocijacije za Međunarodni praznika rada, 1. maj.


Prijavite se za trening “Od stereotipa ka empatiji” - CAT BiH\nPozivaju se svi zainteresovani da se prijave za online trening “Od stereotipa ka empatiji”, koji će održati 28. jula 2021.godine. Govoriće se o tome kako nas oblikuju mjesta i zajednice u kojima živimo, utiču na naš rad i naše razumijevanje svijeta.\nU ovoj 2 sata dugoj radionici istraživat ćete koncept Kulturnog otelotvorenja – temu koja se često predviđa, a opet utiče na sve što radimo. Ono je koncept koji nam pomaže da shvatimo kako se kultura manifestuje u našim tijelima, kroz naše držanje, gestove i načine postojanja u svijetu.\nBićete pozvani na lično istraživanje sopstvenog otelotvorenja i kulturnih obrazaca i razumit ćete kako se oni povezuju sa vašim svakodnevnim životom i percepcijom drugih i svijeta. Istražit ćete koje su prednosti i nedostatci našeg sopstvenog kulturnog otelotvorenja i kako ovo istraživanje može otvoriti nove mogućnosti za učenje i povezivanje. Učešće se plaća 15$.\nPrijavite se za online trening: Angažovati neangažovane Prijavite se na Improv & Body Awareness trening Prijavite se za trening medijske pismenosti “Saznaj i razaznaj”


RTS :: Polemika Sande Rašković Ivić i Kozareva o KiM\nPolitika Polemika Sande Rašković Ivić i Kozareva o KiM\nPolemika Sande Rašković Ivić i Kozareva o KiM\nponedeljak, 08. okt 2018, 14:54 -> 16:29\nPotpredsednica Narodne stranke Sanda Rašković Ivić rekla je da bi sa kosovskim Albancima trebalo nastaviti razgovore, ali da crvene linije moraju biti Ustav Srbije i Rezolucija 1244. Član Glavnog odbora SNS-a Dušan Kozarev smatra da je Rašković Ivićeva simbol fijaska srpskih interesa na KiM.\nSanda Rašković Ivić je za televiziju N1 rekla da crvene linije u razgovoru sa Albancima treba da budu srpski Ustav i Rezolucija 1244 jer je Kosovo i Metohija deo državne teritorije Srbije.\n"Takozvano razgraničenje znači samoproglašeno Kosovo u UN, jer ako i dobijemo mali deo severa, ostatak Kosova i Metohije bismo morali da priznamo, a to znači ulazak u UN", rekla je Sanda Rašković Ivić, prenela je Narodna stranka.\nSanda Rašković Ivić je navela da je Kosovo i Metohija sastavni i neotuđivi deo državne teritorije Srbije, a da bi Albancima trebalo dati veoma visok stepen autonomije.\nČlan Glavnog odbora Srpske napredne stranke Dušan Kozarev odgovorio je da je Srbija izgubila sve što je mogla da izgubi na KiM u vreme kada je potpredsednica Rašković Ivić, kao šef Kordinacionog centra, lično bila odgovorna za KiM.\n"Politika koju je vodila Rašković Ivić simbol je fijaska srpskih nacionalnih interesa na KiM, jer je nečinjenjem i činjenjem dala ključni doprinos da, u vreme dok je lično bila odgovorna, Srbija na KiM izgubi sve što je izgubiti mogla", rekao je Kozarev.\nKako je naveo u saopštenju, Rašković Ivić i svi oni koji su sedeli skrštenih ruku u vreme kada je samoproglašeno Kosovo grabilo ka nezavisnosti, sada žele da pomrse konce, ne albanskim separatistima, već onima koji su rešeni da se bore za srpske nacionalne interese.


ŽFK ,,Spartak” Subotica zahteva hitnu smenu Bojane Veselinović - Suboticke Novine\nŽFK ,,Spartak” Subotica zahteva hitnu smenu Bojane Veselinović\nBesramno ponašanje tim menadžerke\nTim menadžerka i sekretarka stručnog štaba mlađih ženskih selekcija FSS, Bojana Veselinović, je pred devojčicama izrazila želju da skine donji deo garderobe i pokaže devojčicama – zadnjicu, u svlačionici nakon utakmice sa Lihtenštajnom.\nPredsednik FSS, g-din Slaviša Kokeza, generalni sekretar, g-din Jovan Šurbatović i članovi IO FSS duguju veliko javno izvinjenje devojčicama, roditeljima i klubovima za bruku i sramotu koju im je priredila Bojana Veselinović.\nŽFK ,,Spartak” Subotica najstrože osuđuje ponašanje tim menadžerke i navode: ,,Bedno je, jadno, nedostojno, sramno i senzacionalno skidanje donjeg dela garderobe – osobe koja nekim devojčicama može da bude majka. Ova bruka i sramota se nažalost i desila, što je van svake pameti.”\nOpširnije čitajte u štampanom izdanju.


Decembar 22, 2021.\nICEDA: E-građanin - Vebinar za dobitnike grantova za inicijative za zagovaranje Digitalne agende\nDigitalna rješenja imaju malo smisla, i nizak nivo upotrebe ako nemamo građane koji u ta rješenja vjeruju sa jedne, i volju i posvećenost donosilaca odluka da stave ljude (građane) u centar sa druge strane.\nTim povodom je u cilju jačanja kapaciteta organizacija civilnog sektora NVO 35mm zajedno sa estonskom E-governance Academy i ostalim ICEDA partnerima, realizovao treći vebinar za dobitnike grantova u okviru ICEDA šeme malih grantova (LOT2: Inicijative za zagovaranje Digitalne agende), koji su ujedno i članovi ICEDA mreže.\nCentralna tema vebinara bila je koncept e-Građanina i estonska perspektiva, dok je fokus stavljen na unapređivanje znanja i vještina učesnika o e-angažmanu, razvoju politika i usluga, kao i digitalnim rešenjima na praktičnim primjerima. Učesnici su imali priliku da iz prve ruke vide kako e-angažman funkcioniše u Estoniji, ali i da čuju više o značaju povjerenja i digitalne odgovornosti. Konkretno, o tome šta je digitalna odgovornost i šta znači za institucije kao i za građane, kako podići svijest građana o digitalnom angažovanju i bezbjednom korišćenju e-usluga, onlajn alata, interneta i u krajnjem, šta znači biti e-građanin u savremenom svijetu.\nTrenerice, Kristina Reinsalu, programska direktorka e-demokratije u eGA, i Kristina Mend, viša ekspertkinja za e-demokratiju u eGA i aktivistkinja civilnog društva, vodile su učesnike kroz proces, dajući im prostor za razmjenu mišljenja i nacionalnu perspektivu.


Institucije BiH: Troše milione i za zakup i za kupovinu novih prostorija – mojKontakt portal – Radio Televizija Kontakt\nInstitucije BiH: Troše milione i za zakup i za kupovinu novih prostorija\nPrema Nacrtu budžeta institucija BiH za iduću godinu, koji je usvojio Savjet ministara BiH, izdvajanja za zakupe povećana su za 17.000 maraka i iznosiće gotovo 19,5 miliona KM. Budžetom je za kupovinu građevina planirano 31,5 miliona KM, što je za 12,3 miliona KM više nego ove godine.\nDvije trećine od toga otići će na račun Uprave za indirektno oporezivanje (UIO) BiH i to 23,6 miliona maraka. UIO planira da kupi zgradu za regionalni centar Banjaluka i sjedište u Banjaluci, te za regionalni centar Sarajevo. Bez obzira na to, UIO će na zakup i iduće godine potrošiti 1,42 miliona maraka, što je za 85.000 više nego ove.\nSlužba za poslove sa strancima planirala je da za nove objekte da 2,78 miliona KM, ali uprkos tome, za zakup u 2014. godini potrošiće 63.000 maraka više nego u ovoj, pa će troškovi za te namjene iznositi 431.000 KM.\nGranična policija namjerava da iz budžeta za nove objekte dobije 40.000 KM, a taj novac biće potrošen na adaptaciju terenskog centra u Višegradu. Osim toga, na zakup će potrošiti 4.000 maraka više nego ove godine, ukupno 600.000 KM.\nBanjaluka: Prvi snijeg službe blagovremeno uklanjaju


► Najmanje osmoro poginulo u požaru u Portugalu\nPeć je eksplodirala u dvospratnici u gradu Tondela, oko 240 kilometara od glavnog grada Lisabona, rekao je gradonačelnik tog mesta Hose Gomes Hesus.\nKomandant Agencije za civilnu zaštitu Paulo Santos rekao je za lokalni radio TSF da je u požaru povređeno najmanje 50 ljudi, od kojih su neki u teškom stanju.\nOčevici nesreće rekli su da je požar izazvao paniku među skoro 60 ljudi koji su se u tom trenutku nalazili u zgradi i koji su učestvovali u amaterskom turniru u igranju karata. Oni su naveli da je veliki broj ljudi pojurio ka izlazima, kao i da je dim napuno prostorije.\nDesetine vatrogasaca i dva spasilačka helikoptera gasila su požar i prevezla povređene u obližnje bolnice.\nStefanović: Požar u kući novinara namerno izazvan, pokazaćemo odlučnost države\nMinistar unutrašnjih poslova Nebojša Stefanović izjavio je danas da je sasvim izvesno da je požar u kući novinara portala Žig info Milana Jovanovića iz Grocke namerno izazvan.


Predsednik Albanije 3. i 4. decembra u poseti Medveđi - Politika - Dnevni list Danas\nPočetna » Politika » Predsednik Albanije 3. i 4. decembra u poseti Medveđi\nPotvrđena vest o poseti Iljir Mete opštini na jugu Srbije\nPredsednik Albanije 3. i 4. decembra u poseti Medveđi\nPredsednik Republike Albanije Iljir Meta boraviće u dvodnevnoj poseti opštini Medveđa 3. i 4. decembra o čemu je obaveštena i Vlada Srbije.\n3Piše: Vojkan Ristić 23. novembra 2017. 18.36\nKako su preneli albanski mediji na jugu Srbije Meta će imati sastanke sa “predstavnicima Albanaca u ovoj opštini“, kao i sa predsednikom Koordinacionog tela za jug Srbije Zoranom Stankovićem.\n– Do posete dolazi uoči vanrednih lokalnih izbora koji će 24. decembra biti održani u Preševu, a koji odražavaju duboku političku podeljenost unutar lokalnog političkog korpusa Albanaca na jugu Srbije, kao i povećanim interesovanjem Tirane i Prištine za stanje u Preševskoj dolini – ocenjuju sagovornici Danasa iz lokalnih medija na albanskom jeziku u Preševu. Oni podsećaju na činjenicu da “predstojeća poseta predsednika Albanije nije nimalo slučajna, kao i da se očekuje da on želi da u razgovorima sa lokalnim političarima prevaziđe podele koje su vidljive i koje štete strateškoj poziciji Prištine u dijalogu sa Beogradom“.\nKosovski oficir za vezu u Beogradu Valjdet Sadiku prekjuče je boravio u Preševu gde je u razgovoru sa liderom Demokratske partije Alabanaca (DPA) Ragmijem Mustafom ističući „značaj lokalnih izbora“. Obzirom da je od blizu 30.000 birača u ovoj opštini, samo tri odsto Srba, jasno je da je „problem unutar političkih razlika među samim Albancima“. Predsednik Privremenog organa u Preševu Šćiprim Arifi, predsednik Alternative za promene (AP), koji je na tu funkciju izabran odlukom Vlade Srbije a uz protivljenje Partije za demokratsko delovanje (PDD) Rize Haljimija najavio je „bolju saradnju sa Beogradom“. U međuvremenu Haljimijeva partija je donela odluku da njihov poslanik u srpskom parlamentu odustane od „podrške vladi Srbije zbog Arifijevog imenovanja na ovu funkciju“.\nBivši premijer Albanije, a sada narodni poslanik Sali Beriša, mimo dnevnog reda u parlamentu u Tirani je govorio o “kolonizaciji koju sprema Beograd nakon lokalnih izbora u Preševu“, što su albanski mediji u Prištini preneli kao „udarnu vest“. Na drugoj strani usledile su oštre reakcije Srba na jugu Srbije nakon što je pevač iz Prištine Arjan Aguši, u svom spotu u kome peva patriotsku pesmu posvećenu Albancima a koji je snimljen upravo u Medveđi ovu opštinu „uvrstio u Veliku Albaniju“. Zato je i poseta Mete Medveđi više od „nezvanične i protokolarne“, jer očigledno je da su, kako ocenjuju predstavnici Srba, „Albanci iz Tirane i Prištine potegli za najačim adutom u ovom trenutku koji bi trebalo da što više amortizuje uticaj onih partija koje su naklonjene saradnji sa Beogradom“.\nPriština: Nalog za hapšenje troje poslanika\nPrištinski sud je izdao nalog za hapšenje troje poslanika opozicionog pokreta Samoopredeljenje – Albinom Kurtijem, Albulenom Hadžiju i Donikom Kadaj, jer se nisu pojavili na suđenju povodom optužbe za bacanje suzavca u Skupštini Kosova, prenosi FoNet. Samoopredeljenje je ocenilo da nalog za hapšenje predstavlja politički progon.\nAlbanija, jug srbijeBujanovac, Medveđa, Preševo\nKurti: Za normalizaciju odnosa potrebno međusobno poštovanje\nKurti: Za sporazum mala verovatnoća u toku ove godine\nMiodrag Novakovic kaže:\n24. novembra 2017. u 00.06\nObavestio vladu Srbije? Da je Srbija suverena zemlja, trazio bi dozvolu, prvo za posetu, pa potom za politicko agitovanje na tudjoj teritoriji. Naravno Gospodar Vucic bi mu dozvolio i mnogo vise od toga. Nazalost Srbija je danas postala politicki otirac za noge nedobronamernih suseda, od suvereniteta ni slovo S…\n24. novembra 2017. u 09.41\nKada ce predsednik Srbije da poseti neko mesto u Albaniji gde zive Srbi?\n24. novembra 2017. u 09.45\nOčekujem Vučićevu posetu Srbima u Skadru i severozapadnoj Albaniji. O njima desetlećima niko ne vodi računa. Vlada da izdvoji za početak bar 10 000 000 evra za kulturne centre, biblioteke sportska društva i obnovi povratak ljudima svojoj veri i narodu jer je ogromna većina Albanizovana.


“Vijesti”: Predstavnici parlamentarnih partija Albanaca i Bošnjaka ponovo dobili ponudu da budu dio izvršne vlasti - PORTAL REVIJE FOKUS\n“Vijesti”: Predstavnici parlamentarnih partija Albanaca i Bošnjaka ponovo dobili ponudu da budu dio izvršne vlasti\nLider BS Ervin Ibrahimović se prije dva-tri dana sastao sa “izaslanicima” Krivokapića, a nakon najava lider GP URA Dritana Abazovića da će napustiti izvršnu vlast i uskratiti joj povjerenje u slučaju smjene ministra unutrašnjih poslova Sergeja Sekulovića i direktora policije Zorana Brđanina\nPredstavnici parlamentarnih partija Albanaca i Bošnjaka ponovo su dobili ponudu da budu dio izvršne vlasti, o čemu je sa liderima Bošnjačke stranke i dvije albanske liste razgovarano prethodnih dana, saznaju “Vijesti”.\nDa li je cilj tih razgovora da se ojača Vlada u teškoj političkoj krizi gdje su mnoga pitanja otvorena ili da se obezbijedi rezervna podrška u cilju da GP URA otkaže podršku kabinetu Zdravka Krivokapića, sagovornici koje su “Vijesti” kontaktirale nijesu saglasni.\nPrema navodima jednog izvora, predstavnici Vlade ponudili su BS, Albanskoj koaliciji i Albanskoj alternativi da budu dio procesa rekonstrukcije Vlade.\nĐukanović na sastanku sa predstavnicima opozicije (Foto: DPS)\nPored Ibrahimovića, vladini zvaničnici razgovarali su i sa Nikom Đeljošajem (AA) i Fatmirom Đekom (Albanska koalicija) kojima su ponudili da budu dio vlade, rekao je izvor Vijesti. Đeljošaj i Đeka juče nisu odgovarali na pozive i poruke “Vijesti”.\nOcjenjuju da su dešavanja u Crnoj Gori odavno prerasla političke razlike ili partijske interese.\n“Stoga, cijenimo potrebnim kreiranje evropske platforme na koju su dobrodošli svi – svaka politička stranka, nevladina organizacija, grupa građana i svaki pojedinac koji dijeli vrijednosti građanske, evropske i antifašističke Crne Gore ima obavezu da ustane i usprotivi se naletu fašizma i velikodržavne politike pod kojim se naša zemlja nalazi i odbrani svoje pravo na odlučivanje o sopstvenoj budućnosti”.\nGlavna fotografija: Vlada Crne Gore\nTags: AlbanciBošnjaciizvršna vlastpolitička krizaponuda\nPrethodna priča URA: DF-u i Demokratama fotelje značajnije od reformi u Tužilaštvu i borbe protiv organizovanog kriminala i korupcije\nSledeća priča Odlazak velikana košarke: Preminuo Dušan Duda Ivković\ndrdrago\tJune 18, 2017


Vučić: Spremni smo za referendum u vezi sa projektom Jadar kompanije Rio Tinto\nPredsednik Srbije Aleksandar Vučić izjavio je danas da je država spremna da sprovede referendum u opštinama ili okruzima u okolini Loznice, po pitanju projekta Jadar kompanije Rio Tinto o izgradnji rudnika za eksploataciju litijuma, kako bi se videlo da li ga gradjani žele, ali i istakao da bi ljudi morali da znaju i da bi taj projekat omogućio ekonomski prosperitet, kao i demografski oporavak.\n“Ne želim da Vlada Srbije i ja kao predsednik ništa namećem. Spremni smo da sprovedemo i referendum u opštinama ili na nivou okruga, da vidimo šta je to što želi, ali narod mora da bude upoznat sa tim o čemu se radi”, kazao je on na konferenciji za novinare.\nIstakao je da Srbija ima značajne istražene rezerve litijuma, koji je neophodan za baterije za električna vozila, u industriji koja će zabeležiti ogroman napredak i da su u pitanju desetine milijardi evra.\nUkazao je i da je litijum nešto bez čega se ne može u ovom trenutku, ali i da će za 15 godina izgubiti vrednost koju ima danas, jer će najveće svetske kompanije naučiti kako dopunjavaju baterije na neke druge načine, zbog čega je Srbija “u trci sa vremenom” u vezi sa tim projektom.\nKako je precizirao, kod Loznice je reč o podzemnom rudniku, površine 300 hektara, gde bi na izgradnji radilo 2.100 radnika, uz oko 1.000 visoko kvailifikovanih radnika i stvaranje još oko 1.500 indirektnih radnih mesta.\nVučić je precizirao i da Evropska komisija predvidja da će vrednost tržišta baterija biti na nivou 250 milijardi evra godišnje već 2025. godine, a potražnja za litijumom povećaće se 20 puta do 2030. godine, a 58 puta do 2050. gidine.\nDodao je i da u okolini Loznice neće biti tečnog već čvrstog otpada, ukoliko bi gradjani pristali na projekat Rio Tinta, kojim se daleko lakše i efikasnije upravlja, a otpadni materijal će se u potpunosti reciklirati i koristiti u drugim industrijama.\nPodsetio je i na rast tržišta električnih automobila u svetu i zabrane prodaje vozila sa unutrašnjim sagorevanjem koje će stupiti na snagu u pojedinim zemljama već od 2030. godine.\nVučić je kazao da projekat Rio Tinta u Srbiji podrazumeva ne samo rudarenje, već i postupak rafinisanja.\n“Mi na tome bismo imali investiciju od 1,5 milijarde evra i zaposlenih 2.000 ljudi, a proizvodnja bi krenula tek 2026. godine”, rekao je predsednik Srbije, navodeći da bi iskopavanje i prerada rude u Jadru bila moguća 56 godina, a godišnji prihodi bi bili 600 miliona evra.\nOn smatra da bi Loznica i Krupanj, koji sada imaju oko 90.000 stanovnika, u roku od 30 godina imali 150.000 žitelja i da bi se zaustavio dugogodišnji trend depopulcije u Podrinju, te da bi taj kraj Srbije mogao da “napreduje i procveta” uz projekat eksploatacije litijuma.\nVučić je kazao da se razmatra i proizvodnja katoda, a potom i proizvodnja baterija za električna vozila, ali se ništa neće raditi ukoliko se ne dobije dozvola gradjana.\nKako je objasnio, varijenta je da kineske kompanije rade proizvodnju katoda i električnih baterija, ali je zainteresovana i EU koja ima svoj program o kome razgovara sa Srbijom, gde žele da obezbede sirovine za svoje automobilske gigante.\nVeruje i da će u Briselu imati razgovore o tome.\n“Srbija će zato da gleda šta je najbolji interes za nju, ako narod dopusti”, kazao je Vučić.\nIstakao je da bi, ukoliko bi se gradila fabrika za izradu baterija i katoda, prihodi bili ne 600 miliona evra, već 3,4 milijarde evra godišnje.\n“Ukoliko budemo razgovarali sa Evropljanima, mi ćemo da tražimo da dodje jedan od velikih evropskih proizvodjača automobile koji će da proizvodi električna vozila”, rekao je Vučić.\nDodao je da bi, “ako se realizuje ta proizvodnja od 450.000 vozila godišnje, uticaj na BDP bio 10,3 milijarde evra ili 22 odsto BDP-a iz 2020. godine, a ukupni prihodi bi na godišnjem nivou bili fantastičnih 19,7 milijardi evra”.\n“To je sve potrebno pregovarati, ne bih mogao to sve odmah da obećam, ali ne bih vama o tome govorio, da sa sigurnošću ne možemo da vam kažemo da osim ove poslednje faze, sve drugo imamo u džepu”, kazao je predsednik Srbije, dodavši da je uslov svega da se ne ugrožava životna sredina.\nZbog toga je naveo da je nužno razgovarati sa gradjanima, ističući da nijedan korak neće biti učinjen, a da ne bude transparentan.\nVučić je naglasio i da je pred Srbijom drugačiji period, da će morati da se posveti pažnja obnovljivim izvorima energije i “Zelenoj agendi”, ali i da se to iskoristi kao podsticaj za rast ekononije, a ne kao ideloški razdor, medjusobne svadje, odbijanje investitora i “rušenje najvitalnijih interesa zemlje”.\nNa kritike u vezi sa projektom Rio Tinta, koji je bitan za Mačvanski okrug, Loznicu, Krupanj i celu Srbiju, Vučić je rekao da se tu radi o licemerju, te naveo da je privredno društvo “Rio Sava eksplorejšn” stiglo u Srbiju 2002. godine u vreme Zorana Djindjića.\nNabrojao je da su sva rešnja u vezi sa projektom, njih devet, izdata u vreme kada on nije bio na vlasti, pa je tako pored ostalog naveo da je jedan od dokumenata izdat 2005. godine, u vreme kada je predsednik Srbije bio Boris Tadić, Dragan Djilas vodio Narodnu kancelariju, a Vuk Jeremić bio savetnik za spoljnu politiku.\nVučić je kazao da se oni ni tada, ni kasnije nisu usprotivili projektu.\nPredsednik Srbije je rekao da detalje o dozvolama nije izneo u javnost da bi nekoga optužio, mada bi, kako je naveo, mogao, jer ništa nisu naplatili i Srbija nije imala korist, kakvu je mogla imati.\n“Možda su imali ličnu korist, ali za to nemam dokaze. Ali, Srbija nije imala koristi, ali može da ima u budućnosti”, rekao je Vučić.\nOn je dodao da je primetno da se godinama nastavlja trend depopulacije u Podrinju, zapadnoj Srbiji, gde, kaže, živi oko 100.000 ljudi, a taj kraj Srbije mogao bi, dodaje, da napreduje i procveta uz projekat eksploatacije litijuma.